02012R1230 — LT — 02.12.2019 — 002.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

►B KOMISIJOS REGLAMENTAS (ES) Nr. 1230/2012 2012 m. gruodžio 12 d. kuriuo įgyvendinamas Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų ir iš dalies keičiama Europos Parlamento ir Tarybos direktyva 2007/46/EB (Tekstas svarbus EEE) (OL L 353 2012.12.21, p. 31)

Iš dalies keičiamas:









▼B

KOMISIJOS REGLAMENTAS (ES) Nr. 1230/2012

2012 m. gruodžio 12 d.

kuriuo įgyvendinamas Europos Parlamento ir Tarybos reglamentas (EB) Nr. 661/2009 dėl variklinių transporto priemonių, jų priekabų ir joms skirtų sistemų, sudėtinių dalių bei atskirų techninių mazgų tipo patvirtinimo, atsižvelgiant į jų bendrąją saugą, reikalavimų ir iš dalies keičiama Europos Parlamento ir Tarybos direktyva 2007/46/EB

(Tekstas svarbus EEE)







1 straipsnis

Dalykas ir taikymo sritis

▼M2

1. Šiame reglamente nustatomi motorinių transporto priemonių ir jų priekabų EB tipo patvirtinimo, atsižvelgiant į jų masę ir matmenis, taip pat tam tikrų atskirų techninių mazgų, skirtų toms transporto priemonėms, EB tipo patvirtinimo reikalavimai.

▼B

2. Šis reglamentas taikomas M, N ir O kategorijų nekomplektinėms, komplektinėms ir sukomplektuotoms transporto priemonėms.

2 straipsnis

Apibrėžtys

Be Direktyvoje 2007/46/EB ir Reglamente (EB) Nr. 661/2009 pateiktų apibrėžčių šiame reglamente taip pat vartojamos šios apibrėžtys:

1) transporto priemonės tipas – transporto priemonių grupė, kaip apibrėžta Direktyvos 2007/46/EB II priedo B dalyje;

2) standartinė įranga – bazinė transporto priemonės konfigūracija, kai transporto priemonėje įrengti visi elementai, reikalaujami pagal Direktyvos 2007/46/EB IV ir XI prieduose nurodytus teisės aktus, įskaitant visus elementus, kurie įrengti be papildomų konfigūracijos ar įrangos lygio specifikacijų;

3) pasirenkama įranga – visi elementai, kurie nėra įtraukti į standartinę įrangą ir kurie transporto priemonėje įrengiami gamintojo atsakomybe užsakius klientui;

4) parengtos eksploatuoti transporto priemonės masė: a) variklinės transporto priemonės atveju: transporto priemonės masė su degalų baku (-ais), užpildytu (-ais) mažiausiai iki 90 % jo (jų) talpos, įskaitant vairuotojo masę, degalus ir skysčius, su standartine įranga, įrengta pagal gamintojo specifikacijas, ir įskaitant kėbulo, kabinos, sukabinimo įtaiso ir atsarginio rato (-ų) bei įrankių, jei jie įrengiami, masę; b) priekabos atveju: transporto priemonės masė, įskaitant degalus ir skysčius, su standartine įranga, įrengta pagal gamintojo specifikacijas, ir įskaitant kėbulo, papildomo (-ų) sukabinimo įtaiso (-ų), atsarginio (-ių) rato (-ų) ir įrankių, jei jie įrengiami, masę;

▼M1

5) pasirenkamosios įrangos masė – pasirenkamos įrangos derinių, kurie, be standartinės įrangos, gali būti įrengti transporto priemonėje pagal gamintojo specifikacijas, didžiausia masė;

▼B

6) faktinė transporto priemonės masė – parengtos eksploatuoti transporto priemonės masė, prie jos pridėjus į konkrečią transporto priemonę įmontuotos pasirenkamos įrangos masę;

7) didžiausia techniškai leidžiama pakrautos transporto priemonės masė (M) – didžiausia transporto priemonei atsižvelgiant į jos konstrukcines savybes ir numatytą eksploataciją nustatyta masė; techniškai leidžiama priekabos ar puspriekabės masė apima sukabinimo atveju velkančiajai transporto priemonei perduodamą statinę masę;

8) didžiausia techniškai leidžiama pakrauto junginio masė (MC) – didžiausia variklinės transporto priemonės ir vienos ar daugiau priekabų junginiui atsižvelgiant į konstrukcines savybes ir numatytą eksploataciją nustatyta masė arba didžiausia leidžiama vilkiko ir puspriekabės junginiui nustatyta masė;

9) didžiausia techniškai leidžiama velkamoji masė (TM) – didžiausia vienos ar daugiau priekabų, kurias gali vilkti velkančioji transporto priemonė, masė, atitinkanti bendrą apkrovą, kurią priekabos, sukabintos su velkančiąja transporto priemone, ašies ar ašių grupės ratai veikia žemės paviršių;

10) ašis – bendra dviejų ar daugiau varomųjų ar laisvai besisukančių ratų, sudarančių vieną ar daugiau ratų junginį ir esančių toje pačioje plokštumoje, kuri statmena išilginei transporto priemonės centrinei linijai, sukimosi ašis;

11) ašių grupė – kelios ašys, tarp kurių yra atstumas lygus vienam iš Direktyvos 96/53/EB I priede nurodytų atstumų tarp ašių, vadinamų atstumu „d“, ir kurios sąveikauja dėl specialios pakabos konstrukcijos;

12) savarankiška ašis – ašis, kurios negalima laikyti ašių grupės dalimi;

13) didžiausia techniškai leidžiama ašiai tenkanti masė (m) – masė, atitinkanti didžiausią leidžiamą statinę vertikalią apkrovą, kuria ašies ratai veikia žemės paviršių, atsižvelgiant į ašies ir transporto priemonės konstrukcines savybes ir bei numatytą eksploataciją;

14) didžiausia techniškai leidžiama ašių grupei tenkanti masė (μ) – masė, atitinkanti didžiausią leidžiamą statinę vertikalią apkrovą, kuria ašies ratai veikia žemę, atsižvelgiant į ašies ir transporto priemonės konstrukcines savybes ir numatytą eksploataciją;

15) sukabinimo įtaisas – mechaninis įtaisas, įskaitant Jungtinių Tautų Europos ekonominės komisijos (JT EEK) taisyklės Nr. 55 – Vienodos nuostatos dėl autotraukinių mechaninio sukabinimo įtaisų sudedamųjų dalių ( 1 ) 2.1–2.6 punktuose nurodytas sudedamąsias dalis ir JT EKK taisyklės Nr. 102 – Suvienodintos nuostatos dėl I. Trumpųjų sukabinimo įtaisų (TSĮ) tvirtinimo, II. Transporto priemonių tvirtinimo, atsižvelgiant į patvirtinto TSĮ tipo įrengimą ( 2 ), 2.1.1 punkte nurodytus trumpojo sukabinimo įtaisus;

16) sukabinimo taškas – prie velkamos transporto priemonės pritvirtinto sukabinimo įtaiso sujungimas su prie velkančios transporto priemonės pritvirtintu sukabinimo įtaisu;

17) sukabinimo įtaiso masė – paties sukabinimo įtaiso ir jam pritvirtinti prie transporto priemonės reikalingų dalių masė;

18) didžiausia techniškai leidžiama masė sukabinimo taške: a) velkančiosios transporto priemonės atveju tai reiškia masę, kuri atitinka didžiausią leidžiamą statinę vertikalią apkrovą transporto priemonės sukabinimo taške (S ar U vertė) atsižvelgiant į sukabinimo įtaiso ir velkančiosios transporto priemonės konstrukcines savybes; b) puspriekabės, priekabos, kurios ašis sutampa su jos sunkio centru, ar priekabos su standžiąja vilktimi atveju tai reiškia masę, kuri atitinka maksimalią leidžiamą statinę vertikalią apkrovą (S arba U vertė), kuria sukabinimo taške priekaba veikia velkančiąją transporto priemonę, atsižvelgiant į sukabinimo įtaiso ir priekabos konstrukcines savybes;

19) keleivių masė – nominali masė atsižvelgiant į transporto priemonės kategoriją, padauginta iš sėdimųjų vietų skaičiaus, įskaitant, jei yra, sėdimąsias vietas ekipažo nariams ir stovimąsias vietas, tačiau neįskaitant vairuotojo;

20) vairuotojo masė – nominali 75 kg masė, esanti vairuotojo sėdynės atskaitos taške;

21) naudingoji krovinio masė – skirtumas tarp didžiausios techniškai leidžiamos pakrautos transporto priemonės masės ir parengtos eksploatuoti transporto priemonės masės pridėjus keleivių ir pasirenkamos įrangos masę;

22) ilgis – matmuo, kaip apibrėžta standarto ISO 612:1978 6.1.1, 6.1.2 ir 6.1.3 punktuose; ši apibrėžtis taip pat taikoma sujungtosioms transporto priemonėms, sudarytoms iš dviejų arba daugiau sekcijų;

23) plotis – matmuo, kaip apibrėžta standarto ISO 612: 1978 6.2 punkte;

24) aukštis – matmuo, kaip apibrėžta standarto ISO 612: 1978 6.3 punkte;

▼M2

25) transporto priemonės bazė: a) motorinių transporto priemonių ir priekabų su grąžulu – horizontalus atstumas tarp pirmosios ir paskutiniosios ašių centro; b) priekabų su svorio centre esančia ašimi, puspriekabių ir priekabų su standžiąja vilktimi – atstumas tarp vertikalios sukabinimo įtaiso ašies ir paskutiniosios ašies centro;

26) atstumas tarp ašių – atstumas tarp dviejų gretimų ašių; priekabų su svorio centre esančia ašimi, puspriekabių ir priekabų su standžiąja vilktimi atstumas iki pirmosios ašies yra horizontalus atstumas tarp vertikalios sukabinimo įtaiso ašies ir pirmosios ašies centro;

▼B

27) tarpvėžė – atstumas, kaip apibrėžta standarto ISO 612:1978 6.5 punkte;

28) atstumas nuo atraminės balninio sukabintuvo plokštės vidurio ir galinio rato vidurio – atstumas, kaip apibrėžta standarto ISO 612:1978 6.19.2 punkte; atsižvelgiant į to paties standarto 6.19 punkte nurodytą pastabą;

29) priekinis puspriekabės tvirtinimo spindulys – tai horizontalus atstumas tarp balninio vilkiko sukabintuvo geometrinės ašies ir bet kurio puspriekabės priekinės dalies taško;

30) priekinė iškyša – horizontalus atstumas tarp vertikalios plokštumos, kertančios pirmąją ašį arba balninio vilkiko sukabintuvo ašį puspriekabės atveju ir tolimiausio priekinio transporto priemonės taško;

31) galinė iškyša – horizontalus atstumas tarp vertikalios plokštumos, kertančios paskutinę galinę ašį, ir tolimiausio galinio transporto priemonės taško; jeigu transporto priemonėje įrengtas nenuimamas sukabinimo įtaisas, tolimiausias galinis transporto priemonės taškas yra sukabinimo taškas;

32) ploto kroviniui sukrauti ilgis – atstumas nuo tolimiausio priekinio krovinių skyriaus vidinio taško iki tolimiausio galinio jo taško, išmatuotas horizontaliai išilginėje transporto priemonės plokštumoje;

▼M2

33) galinės dalies išsikišimas posūkio metu – atstumas nuo pradinio taško iki faktinio tolimiausiojo taško, kuriame atsiduria galinė transporto priemonės dalis, kai manevruojama I priedo B dalies 8 skirsnyje arba to priedo C dalies 7 skirsnyje nurodytomis sąlygomis;

▼B

34) keliamasis ašies įtaisas – transporto priemonėje įmontuotas mechanizmas, skirtas pakelti ašį nuo žemės ir nuleisti ją prie žemės;

35) pakeliamoji ašis arba ištraukiamoji ašis – ašis, kurią galima pakelti iš jai normalios padėties ir nuleisti atgal į šią padėtį keliamuoju ašies įtaisu;

36) keičiamos apkrovos ašis – ašis, kurios apkrovą galima keisti jos nekeliant keliamuoju ašies įtaisu;

37) pneumatinė pakaba – pakabos sistema, kurioje bent 75 % transporto priemonės masės išlaiko pneumatinė pakaba;

38) miesto arba tolimojo susisiekimo autobuso klasė – tai transporto priemonės, kaip apibrėžta JT EEK taisyklės Nr. 107 dėl vieningų nuostatų, susijusių su M2 arba M3 kategorijų transporto priemonių patvirtinimu, atsižvelgiant į jų bendrąją konstrukciją ( 3 ), 2.1.1 ir 2.1.2 punktuose;

39) sujungtas autobusas – tai M2 arba M3 kategorijos transporto priemonė, kaip apibrėžta JT EEK taisyklės Nr. 107 2.1.3 punkte;

40) nedalomas krovinys – tai krovinys, kurį gabenant keliais negalima padalyti į du ar daugiau krovinių nepatiriant nepagrįstų išlaidų ar sugadinimo rizikos ir kurio dėl jo masės ar matmenų negalima vežti transporto priemone, kurios masė ar matmenys atitinka valstybėje narėje taikytinus didžiausių leidžiamų masių ar matmenų reikalavimus;

▼M2

41) aerodinaminiai įtaisai ir įranga – įtaisai arba įranga, skirti kelių transporto priemonių oro pasipriešinimui sumažinti, išskyrus pailgintas kabinas.

▼B

3 straipsnis

Gamintojų prievolės

1. Gamintojas nustato tokias kiekvienos tam tikro tipo transporto priemonės versijos mases, neatsižvelgiant į transporto priemonės užbaigtumą:

a) didžiausia techniškai leidžiama pakrautos transporto priemonės masė;

b) didžiausia techniškai leidžiama pakrauto junginio masė;

c) didžiausia techniškai leidžiama velkamoji masė;

d) didžiausia techniškai leidžiama ašims tenkanti masė arba didžiausia techniškai leidžiama ašių grupei tenkanti masė;

e) didžiausia techniškai leidžiama masė sukabinimo taške (-uose) atsižvelgiant į sukabinimo įtaisų, kurie įrengti arba kuriuos prireikus galima įrengti, technines savybes.

2. Nustatydamas 1 dalyje nurodytas mases, gamintojas atsižvelgia į geriausią gamybos praktiką ir geriausias turimas technines žinias, siekdamas sumažinti mechaninio gedimo riziką, ypač susijusią su medžiagų nusidėvėjimu, ir išvengti žalos kelių infrastruktūrai.

3. Nustatydamas 1 dalyje nurodytas mases, gamintojas atsižvelgia į didžiausią konstrukcinį transporto priemonės greitį.

Jei transporto priemonėje gamintojas įrengia greičio ribotuvą, didžiausias konstrukcinis greitis yra tikrasis greitis, leidžiamas greičio ribotuvo įtaisu.

4. Nustatydamas 1 dalyje nurodytas mases, gamintojas nenustato transporto priemonės naudojimo ribojimų, išskyrus ribojimus, susijusius su padangų apkrovos rodikliais, kuriuos galima priderinti prie konstrukcinio greičio, kaip leidžiama pagal JT EEK taisyklę Nr. 54 – Vienodos nuostatos, susijusios su komercinių transporto priemonių ir jų priekabų pneumatinių padangų patvirtinimu ( 4 ) ir Komisijos reglamento (ES) Nr. 458/2011 ( 5 ) II priedo 5 skirsnį.

5. Nekomplektinių transporto priemonių, įskaitant transporto priemones, kuriose įrengta tik važiuoklė ir kabina, atveju gamintojas turi pateikti visą atitinkamą informaciją kito etapo gamintojams, kad ir toliau būtų laikomasi šio reglamento reikalavimų.

Pirmosios pastraipos tikslais gamintojas nurodo bendrą apkrovą atitinkančią svorio centro padėtį.

6. Nekomplektinės M2, M3, N2 ir N3 kategorijų transporto priemonės, kuriose neįrengtas kėbulas, projektuojamos taip, kad kito etapo gamintojai galėtų laikytis I priedo B dalies 7 ir 8 skirsnių bei C dalies 6 ir 7 skirsnių reikalavimų.

4 straipsnis

Nuostatos dėl transporto priemonės EB tipo patvirtinimo atsižvelgiant į jos masę ir matmenis

1. Gamintojas arba jo atstovas tipo patvirtinimą suteikiančiai institucijai pateikia paraišką dėl transporto priemonės EB tipo patvirtinimo atsižvelgiant į jos masę ir matmenis.

2. Paraiška parengiama pagal V priedo A dalyje pateikiamą informacinio dokumento pavyzdį.

3. Masės paskirstymo apskaičiavimo tikslais gamintojas kiekvienos konkrečios transporto priemonės tipo techninės konfigūracijos, nustatomos pagal atitinkamų V priedo punktų vertes, atveju tipo patvirtinimą suteikiančiai institucijai pateikia informaciją, būtiną nustatant šias mases:

a) didžiausią techniškai leidžiamą pakrautos transporto priemonės masę;

b) didžiausią techniškai leidžiamą ašims arba ašių grupei tenkančią masę;

c) didžiausią techniškai leidžiamą velkamąją masę;

d) didžiausią techniškai leidžiamą masę sukabinimo taške (-uose);

e) didžiausią techniškai leidžiamą pakrauto junginio masę.

Informacija pateikiama lentelėje ar kita tinkama forma, sutarta su tipo patvirtinimą suteikiančia institucija.

4. Jeigu dėl pasirenkamos įrangos gerokai keičiasi transporto priemonės masė ar matmenys, gamintojas technikos tarnybai pateikia informaciją apie sunkio centro vietą, masę ir geometrinę padėtį atsižvelgiant į papildomos įrangos, kuri gali būti montuojama transporto priemonėje, ašis.

5. Nukrypstant nuo šio straipsnio 4 dalies, jei pasirenkama įranga sudaryta iš kelių dalių, esančių skirtingose transporto priemonės vietose, gamintojas technikos tarnybai gali pateikti informaciją tik apie papildomos įrangos masės paskirstymą ašims.

6. Ašių grupių atveju gamintojas nurodo apkrovos paskirstymą ašims atsižvelgiant į grupei taikomą bendrą masę.

Prireikus gamintojas nurodo paskirstymo formulę ar pateikia atitinkamas paskirstymo diagramas.

7. Kai patvirtinimą suteikianti institucija arba technikos tarnyba mano esant būtina, jos gali pareikalauti, kad gamintojas tikrinimo tikslais pateiktų tvirtinamo tipo transporto priemonės pavyzdį.

8. Transporto priemonės gamintojas tipo patvirtinimą suteikiančiai institucijai gali pateikti paraišką dėl pakabos ir pneumatinės pakabos lygiavertiškumo pripažinimo.

Tipo patvirtinimą suteikianti institucija pripažįsta pakabos ir pneumatinės pakabos lygiavertiškumą, jeigu laikomasi III priedo reikalavimų.

Jeigu technikos tarnyba pripažįsta lygiavertiškumą, ji išduoda bandymų ataskaitą. Tipo patvirtinimą suteikianti institucija prie EB tipo patvirtinimo liudijimo prideda bandymų ataskaitą ir pakabos techninį aprašymą.

9. Jeigu laikomasi šio reglamento I – IV priedų reikalavimų, patvirtinimą suteikianti institucija išduoda tipo patvirtinimą, remdamasi Direktyvos 2007/46/EB VII priede išdėstyta numeravimo sistema.

Valstybė narė negali priskirti to paties numerio kitam transporto priemonių tipui.

10. Taikant 9 dalį, tipo patvirtinimą suteikianti institucija išduoda EB tipo patvirtinimo liudijimą, parengtą pagal V priedo B dalyje nustatytą pavyzdį.

11. Direktyvos 2007/46/EB 12 straipsnio 2 dalies tikslais taikomi I priedo 2 priedėlyje nurodyti leidžiami nuokrypiai.

▼M2

4a straipsnis

Aerodinaminių įtaisų ir įrangos, kaip atskirų techninių mazgų, EB tipo patvirtinimas

1. Gamintojas arba jo atstovas pateikia tipo patvirtinimo institucijai aerodinaminio įtaiso ar įrangos, kaip atskiro techninio mazgo, EB tipo patvirtinimo paraišką.

Paraiška parengiama pagal V priedo C dalyje nustatytą informacinio dokumento pavyzdį.

2. Jeigu laikomasi šiame reglamente nustatytų susijusių reikalavimų, tipo patvirtinimo institucija suteikia EB atskiro techninio mazgo tipo patvirtinimą ir pagal Direktyvos 2007/46/EB VII priede nustatytą numeravimo sistemą suteikia tipo patvirtinimo numerį.

Valstybė narė nepriskiria to paties numerio kitam atskirų techninių mazgų tipui.

3. Taikant 2 dalį, tipo patvirtinimo institucija išduoda EB tipo patvirtinimo liudijimą, parengtą pagal V priedo D dalyje nustatytą pavyzdį.

4b straipsnis

EB atskirų techninių mazgų tipo patvirtinimo ženklas

Kiekvienas atskiras techninis mazgas, kuris atitinka tipą, kuriam pagal šį reglamentą suteiktas EB atskiro techninio mazgo tipo patvirtinimas, turi būti paženklintas EB atskiro techninio mazgo tipo patvirtinimo ženklu, kaip nurodyta V priedo E dalyje.

▼B

5 straipsnis

Didžiausios leidžiamos registravimo ir (arba) eksploatavimo masės

1. Pagal šį reglamentą patvirtinto tipo transporto priemonių registravimo ir pradėjimo eksploatuoti tikslais tam tikro tipo transporto priemonės kiekvieno varianto ir versijos atveju nacionalinės institucijos nustato visas toliau nurodytas mases, kurios leidžiamos nacionaliniam ar tarptautiniam vežimui pagal Direktyvą 96/53/EB:

a) didžiausią leidžiamą registruojamos ir (arba) eksploatuojamos pakrautos transporto priemonės masę;

b) didžiausią leidžiamą registruojamos ir (arba) eksploatuojamos transporto priemonės ašiai (-ims) tenkančią masę;

c) didžiausią leidžiamą registruojamos ir (arba) eksploatuojamos transporto priemonės ašių grupei tenkančią masę;

d) didžiausią leidžiamą registruojamos ir (arba) eksploatuojamos transporto priemonės velkamąją masę;

e) didžiausią leidžiamą registruojamo ir (arba) eksploatuojamo pakrauto junginio masę.

Nacionalinės institucijos nustato procedūrą, pagal kurią nustatomos didžiausios leidžiamos registravimo ir (arba) eksploatavimo masės, nurodytos pirmoje pastraipoje. Jos paskiria kompetentingą instituciją, kuri turi nustatyti šias mases, ir nurodo, kokią informaciją reikia pateikti tai kompetentingai institucijai.

2. Pagal pirmoje dalyje nurodytą procedūrą nustatytos didžiausios leidžiamos registravimo ir (arba) eksploatavimo masės negali būti didesnės už 3 straipsnio 1 dalyje nurodytas didžiausias mases.

3. Gamintojas konsultuojasi su kompetentinga institucija dėl masės paskirstymo ašims ar jų grupėms, kad būtų užtikrintas tinkamas transporto priemonės sistemų, ypač stabdžių ir vairavimo sistemų, veikimas.

4. Nustatydamos didžiausias leidžiamas registravimo ir (arba) eksploatavimo mases, nacionalinės institucijos turi užtikrinti, kad toliau bus laikomasi Direktyvos 2007/46/EB IV ir XI prieduose išvardytų teisės aktų reikalavimų.

5. Jei nacionalinės institucijos padaro išvadą, kad nebesilaikoma vieno iš Direktyvos 2007/46/EB IV ir XI prieduose išvardytų teisės aktų, išskyrus šį reglamentą, reikalavimų, jos reikalauja, kad pradinį tipo patvirtinimą pagal atitinkamą teisės aktą suteikusi tipo patvirtinimą suteikianti institucija atliktų naujus bandymus ir prireikus suteiktų naują tipo patvirtinimą ar jo išplėtimą.

6 straipsnis

Leidžiančios nukrypti nuostatos

1. Nepažeidžiant Direktyvos 96/53/EB 4 straipsnio 3 dalies, EB tipo patvirtinimas gali būti suteiktas transporto priemonėms, kurių matmenys viršija šio reglamento reikalavimus dėl nedalomų krovinių vežimo. Tokiu atveju tipo patvirtinimo liudijime ir atitikties liudijime aiškiai nurodoma, kad transporto priemonė yra skirta tik nedalomiems kroviniams vežti.

2. Valstybės narės gali suteikti patvirtinimus pagal Direktyvos 2007/46/EB 23 ir 24 straipsnius transporto priemonėms, kurių matmenys viršija didžiausius leidžiamus matmenis, nurodytus šio reglamento I priedo B, C ir D dalių 1.1 punktuose.

Tipo patvirtinimams pagal Direktyvos 2007/46/EB 23 straipsnį taikomos kiekybinės normos, nurodytos šios direktyvos XII priedo A dalies 3 skirsnyje.

7 straipsnis

Pereinamojo laikotarpio nuostatos

1. Nacionalinės institucijos leidžia parduoti ir pradėti eksploatuoti iki Reglamento (EB) Nr. 661/2009 13 straipsnio 2 dalyje nurodytos datos patvirtinto tipo transporto priemones ir toliau tvirtina tų transporto priemonių patvirtinimų išplėtimą pagal Direktyvoje 92/21/EEB ir Direktyvoje 97/27/EB nustatytas sąlygas.

2. Nukrypstant nuo šio straipsnio 1 dalies, EB tipo patvirtinimai, suteikti pagal Direktyvos 97/27/EB 7 straipsnį, nustoja galioti nuo datos, nurodytos Reglamento (EB) Nr. 661/2009 19 straipsnio 1 dalį.

Tačiau gamintojui prašant valstybės narės gali pagal Direktyvos 2007/46/EB 27 straipsnį registruoti ir leisti parduoti arba pradėti eksploatuoti serijos pabaigos transporto priemones, kurių EB tipo patvirtinimas nebegalioja.

3. Nuo 2014 m. sausio 10 d. gamintojai turi teikti atitikties liudijimus, kurie atitinka šio reglamento nuostatas.

Iki 2014 m. sausio 9 d. jie turi nurodyti faktinę transporto priemonės masę atitikties liudijimo 52 punkte, išskyrus atvejus, kai ji nurodyta kitame atitikties liudijimo punkte.

8 straipsnis

Direktyvos 2007/46/EB pakeitimai

Direktyvos 2007/46/EB I, III, IX ir XVI priedai iš dalies keičiami pagal šio reglamento VI priedą.

Direktyvos 2007/46/EB XII priedas pakeičiamas šio reglamento VII priedu.

9 straipsnis

Įsigaliojimas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Jis taikomas naujoms transporto priemonėms, kurių tipas tvirtinamas nuo 2012 m. lapkričio 1 d.

Šis reglamentas privalomas visas ir tiesiogiai taikomas visose valstybėse narėse.









PRIEDŲ SĄRAŠAS

I priedas Techniniai reikalavimai A DALIS M1 ir N1 kategorijų transporto priemonių techniniai reikalavimai B DALIS M2 ir M3 kategorijų transporto priemonių techniniai reikalavimai C DALIS N2 ir N3 kategorijų transporto priemonių techniniai reikalavimai D DALIS O kategorijos transporto priemonių techniniai reikalavimai 1 priedėlis Įtaisų ir įrangos, į kuriuos neprivaloma atsižvelgti nustatant didžiausius matmenis, sąrašas 2 priedėlis Leidžiamieji tipo tvirtinimo ir produkcijos atitikties nuokrypiai 3 priedėlis Dydžiai, susiję su manevringumo reikalavimais 4 priedėlis Aerodinaminių įtaisų ir įrangos susidūrimo bandymas 5 priedėlis Kabinos trimatis kontūras II priedas Visureigių transporto priemonių geba įveikti įkalnę III priedas Įprastos ir pneumatinės pakabos lygiavertiškumo reikalavimai IV priedas Techniniai pakeliamosios (-ųjų) ar keičiamos apkrovos ašies (-ių) montavimo reikalavimai V priedas A DALIS Motorinių transporto priemonių ir jų priekabų EB tipo patvirtinimas atsižvelgiant į transporto priemonės mases ir matmenis B DALIS Motorinių transporto priemonių ir jų priekabų EB tipo patvirtinimo atsižvelgiant į transporto priemonių mases ir matmenis liudijimas C DALIS Aerodinaminio įtaiso arba įrangos, kaip atskiro techninio mazgo, EB tipo patvirtinimas D DALIS Aerodinaminio įtaiso arba įrangos kaip atskiro techninio mazgo EB tipo patvirtinimo liudijimas E DALIS EB atskiro techninio mazgo tipo patvirtinimo ženklas VI priedas Direktyvos 2007/46/EB I, III, IX ir XVI priedų pakeitimai VII priedas Direktyvos 2007/46/EB XII priedas









I PRIEDAS

TECHNINIAI REIKALAVIMAI

A DALIS

M1 ir N1 kategorijų transporto priemonės

1. Didžiausi leidžiami matmenys

1.1. Matmenys neturi viršyti šių verčių:

1.1.1. Ilgis: 12,00 m;

1.1.2. Plotis: M1 : 2,55 m; N1 : 2,55 m; N1 : 2,60 m transporto priemonėms su kėbulu, kurio izoliuotos sienelės yra ne mažiau kaip 45 mm storio, kaip nurodyta Direktyvos 2007/46/EB II priedo C dalies 2 priedėlyje;

1.1.3. Aukštis: 4,00 m.

1.2. Ilgio, pločio ir aukščio matavimo tikslais transporto priemonės masė turi būti parengtos eksploatuoti transporto priemonės masė, transporto priemonė turi būti pastatyta ant horizontalaus lygaus paviršiaus, o padangos pripūstos iki slėgio, kurį rekomenduoja gamintojas.

▼M2

1.3. Nustatant ilgį, plotį ir aukštį, neatsižvelgiama į 1 priedėlyje nurodytus įtaisus ir įrangą.

▼B

2. Masės paskirstymas

2.1. Didžiausių techniškai leidžiamų ašims tenkančių masių suma negali būti mažesnė už didžiausią techniškai leidžiamą pakrautos transporto priemonės masę.

2.2. Didžiausia techniškai leidžiama pakrautos transporto priemonės masė negali būti mažesnė už parengtos eksploatuoti transporto priemonės masę pridėjus keleivių masę, pasirenkamos įrangos masę, sukabinimo įtaiso masę, jei tai neįtraukta į parengtos eksploatuoti transporto priemonės masę.

2.3. Kai transporto priemonė pakrauta iki didžiausios techniškai leidžiamos pakrautos transporto priemonės masės, kiekvienai ašiai tenkanti masė neturi viršyti didžiausios techniškai leidžiamos tai ašiai masės.

2.4. Kai transporto priemonė pakrauta iki didžiausios techniškai leidžiamos pakrautos transporto priemonės masės, priekinei ašiai tenkanti masė jokiu būdu negali būti mažesnė nei 30 % didžiausios techniškai leidžiamos pakrautos transporto priemonės masės. 2.4.1. Kai transporto priemonė pakrauta iki didžiausios techniškai leidžiamos pakrautos transporto priemonės masės ir didžiausios techniškai leidžiamos masės sukabinimo taške, priekinei ašiai tenkanti masė jokiu būdu negali būti mažesnė nei 20 % didžiausios techniškai leidžiamos pakrautos transporto priemonės masės.

2.5. Jei transporto priemonėje įrengtos išmontuojamosios sėdynės, tikrinimo procedūra atliekama, kai sėdimųjų vietų yra daugiausia.

2.6. Siekiant patikrinti 2.2, 2.3 ir 2.4 punktuose nustatytus reikalavimus: a) sėdynės sureguliuojamos, kaip aprašyta 2.6.1 punkte; b) keleivių masės, naudingoji krovinio masė ir pasirenkamos įrangos masė paskirstomos, kaip numatyta 2.6.2.–2.6.4.2.3 punktuose. 2.6.1. Sėdynių sureguliavimas 2.6.1.1. Sėdynės, jei jos reguliuojamos, paslenkamos iki tolimiausios galinės padėties. 2.6.1.2. Jei yra kitokių sėdynių reguliavimo galimybių (vertikaliai, kampu, sėdynės atlošo ir pan.), sėdynių padėtis turi būti tokia, kaip nurodyta transporto priemonės gamintojo. 2.6.1.3. Jeigu sėdynė yra su pakaba, ji turi būti užfiksuota tokioje padėtyje, kurią yra nurodęs gamintojas. 2.6.2. Keleivių masės paskirstymas 2.6.2.1. Kiekvienam keleiviui skiriama masė yra 75 kg. 2.6.2.2. Kiekvieno keleivio masė turi būti sėdimosios vietos atskaitos taške (sėdynės R taškas). 2.6.2.3. Jei tai specialios paskirties transporto priemonė, 2.6.2.2 punkto reikalavimas taikomas mutatis mutandis (pavyzdžiui, ant neštuvų gulinčio sužeisto žmogaus masė greitosios medicinos pagalbos automobilio atveju). 2.6.3. Pasirenkamos įrangos masės paskirstymas 2.6.3.1. Pasirenkamos įrangos masė turi būti paskirstyta pagal gamintojo specifikacijas. 2.6.4 Naudingosios krovinio masės paskirstymas 2.6.4.1. M1 transporto priemonės 2.6.4.1.1. M1 transporto priemonių atveju naudingoji krovinio masė paskirstoma pagal gamintojo specifikacijas suderinus su technikos tarnyba. 2.6.4.1.2. Kemperių atveju mažiausia naudingoji krovinio masė (PM) turi atitikti šį reikalavimą: Čia: n – didžiausias leidžiamas keleivių skaičius įskaitant vairuotoją ir L – bendras transporto priemonės ilgis metrais 2.6.4.2. N1 transporto priemonės 2.6.4.2.1. Dėl transporto priemonių su kėbulu naudingoji krovinio masė turi būti tolygiai paskirstyta krovininėje platformoje; 2.6.4.2.2. Dėl transporto priemonių be kėbulo (pvz., transporto priemonės, kuriose įrengta tik važiuoklė ir kabina) gamintojas turi nurodyti kraštutines leidžiamas naudingosios krovinio masės, prie jos pridėjus įrangos, skirtos sudėti prekes (pvz., kėbulo, cisternos ir pan.), masę, sunkio centro padėtis (pvz., nuo 0,50 m iki 1,30 m prieš pirmą galinę ašį). 2.6.4.2.3. Dėl transporto priemonių, kuriose numatyta įrengti balninį sukabintuvą, gamintojas turi nurodyti mažiausią ir didžiausią atstumą nuo atraminės balninio sukabintuvo plokštės vidurio ir galinio rato vidurio.

2.7. Papildomi reikalavimai, jei transporto priemonė gali vilkti priekabą 2.7.1. 2.2, 2.3 ir 2.4 punktuose nurodyti reikalavimai taikomi atsižvelgiant į sukabinimo įtaiso masę ir didžiausią techniškai leidžiamą masę sukabinimo taške. 2.7.2. Nepažeidžiant 2.4 punkto reikalavimų, didžiausia techniškai leidžiama masė, tenkanti galinei (-ėms) ašiai (-ims), gali būti viršyta ne daugiau nei 15 %. 2.7.2.1. Kai didžiausia techniškai leidžiama masė, tenkanti galinei (-ėms) ašiai (-ims), viršijama ne daugiau nei 15 %, taikomi Komisijos reglamento (ES) Nr. 458/2011 ( 6 ) II priedo 5.2 punkto reikalavimai. 2.7.2.2. Tose valstybėse narėse, kuriose kelių eismo teisės aktai tai leidžia, gamintojas tinkamame papildomame dokumente, pavyzdžiui, naudojimo instrukcijoje arba priežiūros knygoje, gali nurodyti, kad didžiausia techniškai leidžiama pakrautos transporto priemonės masė gali būti viršyta ne daugiau nei 10 % arba 100 kg, atsižvelgiant į tai, kuri vertė yra mažesnė. Tai leidžiama tik tuomet, jei priekaba velkama 2.7.2.1 punkte nurodytomis sąlygomis ir jeigu konstrukcinis greitis ribojamas iki 100 km/h arba mažiau.

3. Velkamoji masė ir masė sukabinimo taške

3.1. Dėl didžiausios techniškai leidžiamos velkamosios masės taikomi šie reikalavimai: 3.1.1. Priekaboje įrengta pagrindinė stabdžių sistema 3.1.1.1. Didžiausia techniškai leidžiama masė, kurią transporto priemonė gali vilkti, yra mažiausioji iš šių verčių: a) didžiausia techniškai leidžiama velkamoji masė atsižvelgiant į transporto priemonės konstrukcines savybes ir sukabinimo įtaiso stiprumą; b) didžiausia techniškai leidžiama pakrautos velkančiosios transporto priemonės masė; c) 1,5 karto padidinta didžiausia techniškai leidžiama pakrautos velkančiosios transporto priemonės masė visureigės transporto priemonės atveju, kaip apibrėžta Direktyvos 2007/46/EB II priede. 3.1.1.2. Tačiau didžiausia techniškai leidžiama velkamoji masė jokiu būdu negali būti didesnė nei 3 500 kg. 3.1.2. Priekaba be pagrindinės stabdžių sistemos 3.1.2.1. Leidžiama velkamoji masė turi būti lygi mažiausiai iš šių verčių: a) didžiausiai techniškai leidžiamai velkamajai masei atsižvelgiant į transporto priemonės konstrukcines savybes ir sukabinimo įtaiso stiprumą; b) pusei parengtos eksploatuoti velkančiosios transporto priemonės masės. 3.1.2.2. Didžiausia techniškai leidžiama velkamoji masė jokiu būdu negali būti didesnė nei 750 kg.

3.2. Didžiausia techniškai leidžiama masė sukabinimo taške negali būti mažesnė kaip 4 % didžiausios leidžiamos velkamosios masės ir ne mažesnė kaip 25 kg.

3.3. Naudojimo instrukcijoje gamintojas turi nurodyti didžiausią techniškai leidžiamą masę sukabinimo taške, sukabinimo įtaiso tvirtinimo taškus ir didžiausią leidžiamą galinę iškyšą sukabinimo taške.

3.4. Didžiausia techniškai leidžiama velkamoji masė nustatoma neatsižvelgiant į keleivių skaičių.

4. Junginio masė

Didžiausia techniškai leidžiama pakrauto junginio masė negali viršyti didžiausios techniškai leidžiamos pakrautos transporto priemonės masės ir didžiausios techniškai leidžiamos velkamosios masės sumos.

5. Galėjimas pradėti važiuoti į įkalnę

5.1. Velkančioji transporto priemonė turi galėti išjudinti transporto priemonių junginį bent penkis kartus 12 % įkalnėje per penkias minutes.

5.2. Vykdant 5.1 punkte aprašytą bandymą, velkančioji transporto priemonė ir priekaba pakraunamos iki didžiausios techniškai leidžiamos junginio masės.

B DALIS

M2 ir M3 kategorijų transporto priemonės

1. Didžiausi leidžiami matmenys

1.1. Matmenys neturi viršyti šių verčių:

1.1.1. Ilgis: a) transporto priemonė su dviem ašimis, sudaryta iš vienos sekcijos: 13,50 m b) transporto priemonė su trimis arba daugiau ašių, sudaryta iš vienos sekcijos: 15,00 m c) sujungtoji transporto priemonė: 18,75 m

1.1.2. Plotis: 2,55 m;

1.1.3. Aukštis: 4,00 m

1.2. Ilgio, pločio ir aukščio matavimo tikslais transporto priemonės masė turi būti parengtos eksploatuoti transporto priemonės masė, transporto priemonė turi būti pastatyta ant horizontalaus lygaus paviršiaus, o padangos pripūstos iki slėgio, kurį rekomenduoja gamintojas.

▼M2

1.3. Nustatant ilgį, plotį ir aukštį, neatsižvelgiama į 1 priedėlyje nurodytus įtaisus ir įrangą.

▼M2

1.3.1. Papildomi reikalavimai 1 priedėlyje nurodytiems aerodinaminiams įtaisams

1.3.1.1. Dėl aerodinaminių įtaisų ir įrangos, kurių ilgis naudojimo padėtyje ne didesnis kaip 500 mm, neturi padidėti bendra tinkama naudoti krovinių erdvė. Jie turi būti sukonstruoti taip, kad juos būtų galima užfiksuoti tiek įtrauktoje ar suskleistoje, tiek naudojimo padėtyje. Be to, šie įtaisai ir įranga turi būti sukonstruoti taip, kad juos būtų galima įtraukti arba suskleisti, kai transporto priemonė nejuda, užtikrinant, kad kiekvienoje transporto priemonės pusėje 1.1.2 punkte nurodytas didžiausias leidžiamas transporto priemonės plotis nebūtų viršytas daugiau kaip 25 mm, o 1.1.1 punkte nurodytas didžiausias leidžiamas transporto priemonės ilgis – daugiau kaip 200 mm, kadangi juos leidžiama įrengti tik ne mažesniame kaip 1 050 mm aukštyje nuo žemės paviršiaus, kad dėl jų nesumažėtų transporto priemonės tinkamumas naudoti įvairiarūšiam vežimui. Be to, turi būti laikomasi 1.3.1.1.1 ir 1.3.1.1.3 punktuose nustatytų reikalavimų.

1.3.1.1.1. Įtaisų ir įrangos tipas turi būti patvirtintas pagal šį reglamentą.

1.3.1.1.2. Operatoriui turi būti įmanoma keisti aerodinaminio įtaiso ir įrangos padėtį, taip pat tą įtaisą ir įrangą įtraukti arba suskleisti, panaudojant ne didesnę kaip 40 daN rankų fizinę jėgą. Be to, tai gali būti atliekama automatiškai.

1.3.1.1.3. Nėra reikalaujama, kad įtaisai ir įranga būtų įtraukiami ar suskleidžiami, jeigu esant visoms kitoms sąlygoms vykdomi didžiausių matmenų reikalavimai.

1.3.1.2. Dėl aerodinaminių įtaisų ir įrangos, kurių ilgis naudojimo padėtyje didesnis kaip 500 mm, neturi padidėti bendra tinkama naudoti krovinių erdvė. Jie turi būti sukonstruoti taip, kad juos būtų galima užfiksuoti tiek įtrauktoje ar suskleistoje, tiek naudojimo padėtyje. Be to, šie įtaisai turi būti sukonstruoti taip, kad juos būtų galima įtraukti arba suskleisti, kai transporto priemonė nejuda, užtikrinant, kad kiekvienoje transporto priemonės pusėje 1.1.2 punkte nurodytas didžiausias leidžiamas transporto priemonės plotis nebūtų viršytas daugiau kaip 25 mm, o 1.1.1 punkte nurodytas didžiausias leidžiamas transporto priemonės ilgis – daugiau kaip 200 mm, kadangi tai leidžiama tik jeigu aukštis virš žemės nėra mažesnis kaip 1 050 mm, ir kad dėl jų nesumažėtų transporto priemonės tinkamumas naudoti įvairiarūšiam vežimui. Be to, turi būti laikomasi 1.3.1.2.1–1.3.1.2.4 punktuose nustatytų reikalavimų.

1.3.1.2.1. Įtaisų ir įrangos tipas turi būti patvirtintas pagal šį reglamentą.

1.3.1.2.2. Operatoriui turi būti įmanoma keisti aerodinaminio įtaiso ir įrangos padėtį, taip pat tą įtaisą ir įrangą įtraukti arba suskleisti, panaudojant ne didesnę kaip 40 daN rankų fizinę jėgą. Be to, tai gali būti atliekama automatiškai.

1.3.1.2.3. Kiekvienas pagrindinis įtaisų ir įrangos vertikalus elementas arba elementų derinys ir pagrindinis horizontalus elementas arba elementų derinys, juos sumontavus transporto priemonėje, naudojimo padėtyje turi atlaikyti 200 daN ± 10 % vertikaliąsias ir horizontaliąsias traukos ir stūmimo jėgas, paeiliui į viršų, į apačią, į kairę ir į dešinę statiškai veikiančias atitinkamo statmeno projektuojamo paviršiaus geometrinį centrą ir sukuriančias ne didesnį kaip 2,0 MPa slėgį. Įtaisai ir įranga gali deformuotis, tačiau dėl jėgų, kuriomis jie veikiami, neturi atsijungti reguliavimo ir fiksavimo sistema. Deformacija ribojama tiek, kad didžiausias leidžiamas transporto priemonės plotis kiekvienoje transporto priemonės pusėje nebūtų viršytas daugiau kaip 25 mm bandymo metu ir po jo.

1.3.1.2.4. Be to, kiekvienas pagrindinis įtaisų ir įrangos vertikalus elementas arba elementų derinys ir pagrindinis horizontalus elementas arba elementų derinys įtrauktoje arba suskleistoje padėtyje turi atlaikyti 200 daN ± 10 % horizontaliąją traukos jėgą, išilgai atgaline kryptimi statiškai veikiančią atitinkamo statmeno projektuojamo paviršiaus geometrinį centrą ir sukuriančią ne didesnį kaip 2,0 MPa slėgį. Įtaisai ir įranga gali deformuotis, tačiau dėl jėgų, kuriomis jie veikiami, neturi atsijungti reguliavimo ir fiksavimo sistema. Deformacija ribojama tiek, kad didžiausias leidžiamas transporto priemonės plotis kiekvienoje transporto priemonės pusėje nebūtų viršytas daugiau kaip 25 mm, o didžiausias leidžiamas transporto priemonės ilgis – daugiau kaip 200 mm.

1.3.1.3. Techninė tarnyba tipo patvirtinimo institucijai priimtinu būdu patikrina, ar aerodinaminiai įtaisai ir įranga tiek naudojimo, tiek įtrauktoje ar suskleistoje padėtyje nedaro didelio neigiamo poveikio galios pavaros, išmetimo sistemos ir keleivių salono aušinimui ir vėdinimui. Įtaisams ir įrenginiams esant tiek naudojimo, tiek įtrauktoje ar suskleistoje padėtyje, turi būti visiškai laikomasi visų kitų taikomų reikalavimų, susijusių su transporto priemonės sistemomis.

Nukrypstant nuo taikomų reikalavimų, susijusių su galine apsauga nuo palindimo po transporto priemone, horizontalūs atstumai nuo galinės apsaugos nuo palindimo po transporto priemone galo iki galinio kraštinio transporto priemonės, kurioje sumontuoti aerodinaminiai įtaisai ir įranga, taško gali būti matuojami neatsižvelgiant į įtaisus ir įrangą, jeigu jų ilgis neviršija 200 mm, jie yra naudojimo padėtyje ir elementų, esančių ne aukščiau kaip 2,0 m virš žemės paviršiaus, kai transporto priemonė yra nepakrauta, pagrindinės dalys yra pagamintos iš medžiagos, kurios kietis pagal Šorą (A) yra mažesnis kaip 60. Nustatant kietį, neatsižvelgiama į siaurus strypus, vamzdelius ir metalines vielas, iš kurių yra sudarytas rėmas arba paviršius, į kurį remiasi pagrindinės elementų dalys. Tačiau, siekiant pašalinti riziką, kad susidūrus su kita transporto priemone šiai bus padaryta žalos ir prietaisai arba įranga įsmigs į tą transporto priemonę, tiek įtaisui arba įrangai esant įtrauktoje ar suskleistoje, tiek naudojimo padėtyje nė vienas tokių strypų, vamzdelių ir metalinių vielų galas neturi būti nukreiptas atgal.

Galima ir netaikyti pirmesnėje pastraipoje nurodytos nukrypti leidžiančios nuostatos, o horizontalius atstumus nuo galinės apsaugos nuo palindimo po transporto priemone galo iki galinio kraštinio transporto priemonės, kurioje sumontuoti aerodinaminiai įtaisai ir įranga, taško matuoti neatsižvelgiant į aerodinaminius įtaisus ir įrangą, jeigu jie viršija 200 mm ilgį, yra naudojimo padėtyje ir tie įtaisai arba įranga atitinka 4 priedėlyje nustatytas bandymų nuostatas.

Horizontalius atstumus nuo galinės apsaugos nuo palindimo po transporto priemone galo iki galinio kraštinio transporto priemonės taško vis dėlto reikia matuoti aerodinaminiams įtaisams ir įrangai esant įtrauktiems arba suskleistiems arba atsižvelgti į iškyšos ilgį, gautą pagal 4 priedėlio 1.6.1 punktą, jeigu tas ilgis viršija įtrauktų ar suskleistų įtaisų ir įrangos ilgį.

▼B

2. Transporto priemonių su įrengtu kėbulu masės paskirstymas

2.1. Skaičiavimo procedūra

Žymėjimai:

M didžiausia techniškai leidžiama pakrautos transporto priemonės masė;

TM didžiausia techniškai leidžiama velkamoji masė;

MC didžiausia techniškai leidžiama pakrauto junginio masė;

mi didžiausia techniškai leidžiama pakrautos transporto priemonės savarankiškai ašiai, pažymėtai „i“, tenkanti masė, čia „i“ gali būti lygi 1 arba bendram transporto priemonės ašių skaičiui;

mc didžiausia techniškai leidžiama masė sukabinimo taške;

μj didžiausia techniškai leidžiama masė, tenkanti ašių grupei, pažymėtai „j“, čia „j“ gali būti lygi 1 arba bendram ašių grupių skaičiui.

2.1.1. Siekiant įsitikinti, kad laikomasi čia išvardytų tipo techninių charakteristikų reikalavimų, turi būti atlikti tinkami skaičiavimai.

2.1.2. Transporto priemonių, kuriose sumontuotos keičiamos apkrovos ašys, atveju toliau nurodyti apskaičiavimai turi būti atlikti, kai ašių pakabos apkrova atitinka įprastą darbinę jos apkrovą.

▼M2

2.1.3. Jeigu tai yra alternatyviaisiais degalais varomos arba netaršios motorinės transporto priemonės: 2.1.3.1. Papildoma masė, reikalinga tam, kad būtų galima taikyti alternatyviųjų degalų arba netaršią technologiją, kaip nurodyta Direktyvos 96/53/EB I priedo 2.3 ir 2.4 punktuose, nustatoma remiantis gamintojo pateiktais dokumentais. Techninė tarnyba tipo patvirtinimo institucijai priimtinu būdu patikrina deklaruotos informacijos teisingumą. 2.1.3.2. Gamintojas po gamintojo identifikavimo plokštelėje pateikiama privaloma informacija arba šalia jos, už aiškiai pažymėto stačiakampio, kuriame gali būti pateikiama tik privaloma informacija, ribų pateikia toliau nurodytą papildomą ženklą ir papildomos masės vertę. „96/53/EC ARTICLE 10B COMPLIANT – XXXX KG“ Šio ženklo rašmenų ir nurodomos vertės aukštis turi būti ne mažesnis kaip 4 mm. Be to, iki tam skirto įrašo įtraukimo į atitikties liudijimą, papildomos masės vertė nurodoma atitikties liudijimo dalyje „Pastabos“, kad tą informaciją būtų galima įtraukti į transporto priemonės registracijos dokumentus.

▼B

2.2. Bendrieji reikalavimai

2.2.1. Didžiausių techniškai leidžiamų masių, tenkančių savarankiškoms ašims, suma ir didžiausių techniškai leidžiamų masių, tenkančių ašių grupėms, suma turi būti ne mažesnė nei didžiausia techniškai leidžiama pakrautos transporto priemonės masė.

2.2.2. Parengtos eksploatuoti transporto priemonės masė, pridėjus pasirenkamos įrangos masę, keleivių masę, 2.2.3 punkte nurodytas mases WP ir B, sukabinimo įtaiso masę, jeigu ji neįskaičiuota į parengtos eksploatuoti transporto priemonės masę, ir didžiausią techniškai leidžiamą masę sukabinimo taške, neturi būti didesnė už didžiausią techniškai leidžiamą pakrautos transporto priemonės masę.

2.2.3. Apkrovos paskirstymas 2.2.3.1. Žymėjimai P sėdimųjų vietų, neįskaitant vairuotojo ir ekipažo nario (-ių), skaičius; Q vieno keleivio masė, kg; QC vieno ekipažo nario masė (kg); S1 plotas (m2) stovintiems keleiviams; SP gamintojo nurodytas stovinčių keleivių skaičius; Ssp nominalus plotas vienam stovinčiam keleiviui (m2); WP vietų neįgaliųjų vežimėliams skaičius, padaugintas iš 250 kg, t. y. vežimėlio ir naudotojo masės; V bendras bagažo skyrių tūris (m3), įskaitant lagaminų skyrius, lentynas ir dėžes slidėms; B gamintojo nurodyta didžiausia leidžiama bagažo masė (kg), įskaitant didžiausią leidžiamą masę (B’), kurią galima vežti dėžėje slidėms, jei ji yra. 2.2.3.2. Sėdinčių keleivių masės Q ir QC išdėstomos sėdimųjų vietų atskaitos taškuose (t. y. sėdynės R taške). 2.2.3.3. Masė, atitinkanti Q masės stovinčių keleivių SP skaičių, tolygiai paskirstoma stovintiems keleiviams skirtame plote S1. 2.2.3.4. Jei taikoma, WP masė tolygiai paskirstoma kiekvienoje neįgaliųjų vežimėliams skirtoje vietoje. 2.2.3.5. Masė, atitinkanti B (kg), turi būti tolygiai paskirstyta bagažo skyriuose. 2.2.3.6. Masė, atitinkanti B’ (kg), turi būti dėžės slidėms sunkio centre. 2.2.3.7. Didžiausia techniškai leidžiama masė sukabinimo taške turi būti sukabinimo taške, kurio galinę iškyšą nurodo transporto priemonės gamintojas. 2.2.3.8. Q ir Ssp vertės



Transporto priemonių klasė Q (kg) Ssp (m2) I ir A klasės 68 0,125 m2 II klasė 71 0,15 m2 III ir B klasės 71 Netaikoma Kiekvieno ekipažo nario masė turi būti 75 kg. 2.2.3.9 stovinčių keleivių skaičius neturi viršyti S1/Ssp vertės, kur Ssp yra nominalus plotas vienam stovinčiam keleiviui, kaip nurodyta 2.2.3.8 punkte pateiktoje lentelėje. 2.2.3.10. Didžiausios leidžiamos bagažo masės vertė negali būti mažesnė kaip:

2.2.4. Apskaičiavimai 2.2.4.1 2.2.2 punkto reikalavimai patikrinami taikant visas vidaus įrangos konfigūracijas. 2.2.4.2. 2.2.3 punkte nurodytomis sąlygomis kiekvienai savarankiškai ašiai ar ašių grupei tenkanti masė negali viršyti tai ašiai arba ašių grupei nustatytos didžiausios techniškai leidžiamos masės. 2.2.4.3. Jei transporto priemonės sėdimųjų vietų skaičių galima keisti, stovintiems keleiviams skirto ploto (S1) ir vežti neįgaliųjų vežimėlius skirto ploto atitikimas 2.2.2 ir 2.2.4.2 punktų reikalavimams turi būti patikrintas pagal kiekvieną iš šių sąlygų, jei taikoma: a) kai visos galimos sėdimosios vietos užimtos, taip pat likusios vietos stovintiems keleiviams (iki gamintojo nurodyto stovintiems keleiviams skirtų vietų skaičiaus, jei pasiekiamas) ir, jei lieka vietos, užpildžius neįgaliųjų vežimėliams skirtą plotą; b) kai užimtos visos galimos stovintiems keleiviams skirtos vietos (iki gamintojo nurodyto stovintiems keleiviams skirtų vietų skaičiaus), taip pat likusios sėdimosios vietos ir, jei lieka vietos, užpildžius neįgaliųjų vežimėliams skirtą plotą; c) kai visos galimos neįgaliųjų vežimėliams skirtos vietos užimtos, taip pat likęs plotas stovintiems keleiviams (iki gamintojo nurodyto stovintiems keleiviams skirtų vietų skaičiaus, jei pasiekiamas) ir tuomet užpildžius likusias laisvas sėdimąsias vietas.

2.2.5. Kai transporto priemonė pakrauta, kaip nurodyta 2.2.2 punkte, masė, atitinkanti priekinės (-ių) vairuojamosios (-ųjų) ašies (-ių) apkrovą, jokiu būdu negali būti mažesnė kaip 20 % didžiausios techniškai leidžiamos pakrautos transporto priemonės masės „M“. ▼M2 2.2.5.1 Jeigu tai I klasės sujungtoji transporto priemonė, turinti ne mažiau kaip keturias ašis, iš kurių dvi yra vairuojamosios, masė, atitinkanti priekinės (-ių) vairuojamosios (-ųjų) ašies (-ių) apkrovą, jokiu būdu negali būti mažesnė kaip 15 % didžiausios techniškai leidžiamos pakrautos transporto priemonės masės „M“. ▼B

2.2.6. Kai transporto priemonės tipas turi būti patvirtintas daugiau nei vienoje klasėje, 2 skirsnio reikalavimai taikomi kiekvienai klasei.

3. Velkamoji galia

3.1. Didžiausia techniškai leidžiama pakrauto junginio masė negali viršyti didžiausios techniškai leidžiamos pakrautos transporto priemonės masės ir didžiausios techniškai leidžiamos velkamosios masės sumos.

3.2. Didžiausia techniškai leidžiama velkamoji masė turi neviršyti 3 500 kg.

4. Didžiausia techniškai leidžiama masė sukabinimo taške

4.1. Didžiausia techniškai leidžiama masė sukabinimo taške negali būti mažesnė kaip 4 % didžiausios techniškai leidžiamos velkamosios masės arba mažesnė kaip 25 kg, atsižvelgiant į tai, kuris dydis didesnis.

4.2. Gamintojas naudojimo instrukcijoje nurodo sukabinimo įtaiso pritvirtinimo prie variklinės transporto priemonės sąlygas.

4.2.1. Prireikus 4.2 punkte nurodytos sąlygos apima didžiausią techniškai leidžiamą masę velkančiosios transporto priemonės sukabinimo taške, didžiausią leidžiamą sukabinimo įtaiso masę, sukabinimo įtaiso tvirtinimo taškus ir didžiausią leidžiamą sukabinimo įtaiso galinę iškyšą.

5. Galėjimas pradėti važiuoti į įkalnę

5.1. Transporto priemonės, skirtos vilkti priekabą, turi būti pajėgios pajudėti bent penkis kartus 12 % įkalnėje per penkias minutes.

5.2. Vykdant 5.1 punkte aprašytą bandymą, velkančioji transporto priemonė ir priekaba pakraunama iki didžiausios techniškai leidžiamos junginio masės.

6. Variklio galia

6.1. Variklio galia turi būti mažiausiai 5 kW vienai didžiausios techniškai leidžiamos pakrauto junginio masės tonai arba didžiausios techniškai leidžiamos vienos pakrautos transporto priemonės, kai transporto priemonė neskirta vilkti priekabą, masės tonai. ►M2 Šio punkto reikalavimai netaikomi hibridinėms elektrinėms transporto priemonėms, kai jos varomos vien elektra. ◄

▼M2

6.2. Variklio galia matuojama pagal JT EEK taisyklę Nr. 85 ( 7 ).

▼B

7. Manevringumas

7.1. Transporto priemonė turi galėti manevruoti bet kuria puse visa 360° trajektorija, kaip parodyta šio priedo 3 priedėlio 1 paveiksle, nė vienam tolimiausiam transporto priemonės taškui neišsikišant už išorinio apskritimo ribų ar neįsikišant į vidinį apskritimą.

7.1.1. Bandymas turi būti atliekamas su nepakrauta transporto priemone (t. y. kai jos masė lygi parengtos eksploatuoti transporto priemonės masei) ir transporto priemone, pakrauta iki didžiausios techniškai leidžiamos pakrautos transporto priemonės masės. ►M2 Jeigu transporto priemonėje yra sumontuoti 1.3.1.1 ir 1.3.1.2 punktuose nurodyti aerodinaminiai įtaisai arba įranga, jie turi būti išskleisti ir naudojimo padėtyje. ◄

7.1.2. Taikant 7.1 punktą neatsižvelgiama į dalis, kurioms leidžiama išsikišti už transporto priemonės pločio, kaip nurodyta šio priedo 1 priedėlyje.

7.2. Transporto priemonėse, kuriose įmontuota keičiamos apkrovos ašis, 7.1 punkto reikalavimas taip pat taikomas, kai naudojama (-os) keičiamos apkrovos ašis (-ys).

7.3. Atitiktis 7.1 punkto reikalavimams tikrinama taip:

7.3.1. Transporto priemonė manevruoja apskritimo formos plote, apibrėžtame dviem koncentriniais apskritimais, kai išorinio apskritimo spindulys yra 12,50 m, o vidinio apskritimo spindulys – 5,30 m.

7.3.2. Tolimiausias priekinis transporto priemonės taškas vedžiojamas pagal išorinio apskritimo kontūrą (žr. šio priedo 3 priedėlio 1 paveikslą).

▼M2

7.4. Pritarus techninei tarnybai ir tipo patvirtinimo institucijai, atitiktis manevringumo reikalavimams gali būti įrodoma taikant skaitmeninį modeliavimą, nustatytą Direktyvos 2007/46/EB XVI priede. Jei kyla abejonių, techninė tarnyba arba tipo patvirtinimo institucija gali reikalauti atlikti išsamų fizinį bandymą.

▼B

8. Galinės dalies išsikišimas posūkio metu

8.1. Vienos sekcijos transporto priemonė

8.1.1. Transporto priemonė turi būti išbandyta pagal įvažiavimo bandymo metodą, aprašytą 8.1.2 punkte. ►M2 Jeigu transporto priemonėje yra sumontuoti 1.3.1.1 ir 1.3.1.2 punktuose nurodyti aerodinaminiai įtaisai arba įranga, jie turi būti išskleisti ir naudojimo padėtyje. ◄

8.1.2. Įvažiavimo bandymo metodas Kai transporto priemonė stovi, nubrėžiant ant žemės paviršiaus liniją nustatoma vertikali plokštuma, liečianti transporto priemonės šoną ir esanti arčiau išorinės apskritimo pusės. Transporto priemonė perkeliama į 1 paveiksle aprašytą apskritimo formos plotą ir jos ratai pasukami taip, kad tolimiausias priekinis taškas sektų išorinio apskritimo kontūru (žr. šio priedo 3 priedėlio 2a paveikslą).

8.1.3. Transporto priemonės masė turi būti lygi parengtos eksploatuoti transporto priemonės masei.

8.1.4. Didžiausias galinės dalies išsikišimas neturi būti didesnis nei 0,60 m.

8.2. Transporto priemonės, sudarytos iš dviejų ar daugiau sekcijų

8.2.1. Transporto priemonėms, sudarytoms iš dviejų ar daugiau sekcijų, 8.1 punkto reikalavimai taikomi mutatis mutandis. Tokiu atveju dvi ar daugiau nelanksčių sekcijų išdėstomos pagal plokštumą, kaip parodyta šio priedo 3 priedėlio 2b paveiksle.

▼M2

8.3. Pritarus techninei tarnybai ir tipo patvirtinimo institucijai, atitiktis reikalavimams dėl didžiausio galinės dalies išsikišimo gali būti įrodoma taikant skaitmeninį modeliavimą, nustatytą Direktyvos 2007/46/EB XVI priede. Jei kyla abejonių, techninė tarnyba arba tipo patvirtinimo institucija gali reikalauti atlikti išsamų fizinį bandymą.

▼B

C DALIS

N2 ir N3 kategorijų transporto priemonės

1. Didžiausi leidžiami matmenys

1.1. Matmenys neturi viršyti šių verčių:

1.1.1. Ilgis: 12,00 m.

1.1.2. Plotis: a) 2,55 m bet kuriai transporto priemonei; ▼M2 b) 2,60 m transporto priemonėms su kėbulu, kurio izoliuotos sienelės yra ne mažesnio kaip 45 mm storio, jei tai kėbulai, kurių kodai pagal Direktyvos 2007/46/EB II priedo 2 priedėlį yra 04 arba 05. ▼B

1.1.3. Aukštis: 4,00 m

1.2. Ilgio, pločio ir aukščio matavimo tikslais transporto priemonės masė turi būti parengtos eksploatuoti transporto priemonės masė, transporto priemonė turi būti pastatyta ant horizontalaus lygaus paviršiaus, o padangos pripūstos iki slėgio, kurį rekomenduoja gamintojas.

▼M2

1.3. Nustatant ilgį, plotį ir aukštį, neatsižvelgiama į 1 priedėlyje nurodytus įtaisus ir įrangą.

▼M2

1.3.1. Papildomi reikalavimai 1 priedėlyje nurodytiems aerodinaminiams įtaisams

1.3.1.1. Dėl aerodinaminių įtaisų ir įrangos, kurių ilgis naudojimo padėtyje ne didesnis kaip 500 mm, neturi padidėti tinkamas naudoti ploto kroviniui sukrauti ilgis. Jie turi būti sukonstruoti taip, kad juos būtų galima užfiksuoti tiek įtrauktoje ar suskleistoje, tiek naudojimo padėtyje. Be to, šie įtaisai ir įranga turi būti sukonstruoti taip, kad juos būtų galima įtraukti arba suskleisti, kai transporto priemonė nejuda, užtikrinant, kad kiekvienoje transporto priemonės pusėje didžiausias leidžiamas transporto priemonės plotis nebūtų viršytas daugiau kaip 25 mm, o didžiausias leidžiamas transporto priemonės ilgis – daugiau kaip 200 mm, kadangi tai leidžiama tik jeigu aukštis virš žemės nėra mažesnis kaip 1 050 mm, ir kad dėl jų nesumažėtų transporto priemonės tinkamumas naudoti įvairiarūšiam vežimui. Be to, turi būti laikomasi 1.3.1.1.1 ir 1.3.1.1.3 punktuose nustatytų reikalavimų.

1.3.1.1.1. Įtaisų ir įrangos tipas turi būti patvirtintas pagal šį reglamentą.

1.3.1.1.2. Operatoriui turi būti įmanoma keisti aerodinaminio įtaiso ir įrangos padėtį, taip pat tą įtaisą ir įrangą įtraukti arba suskleisti, panaudojant ne didesnę kaip 40 daN rankų fizinę jėgą. Be to, tai gali būti atliekama automatiškai.

1.3.1.1.3. Nėra reikalaujama, kad įtaisai ir įranga būtų įtraukiami ar suskleidžiami, jeigu esant visoms kitoms sąlygoms vykdomi didžiausių matmenų reikalavimai.

1.3.1.2. Dėl aerodinaminių įtaisų ir įrangos, kurių ilgis naudojimo padėtyje didesnis kaip 500 mm, neturi padidėti tinkamas naudoti ploto kroviniui sukrauti ilgis. Jie turi būti sukonstruoti taip, kad juos būtų galima užfiksuoti tiek įtrauktoje ar suskleistoje, tiek naudojimo padėtyje. Be to, šie įtaisai turi būti sukonstruoti taip, kad juos būtų galima įtraukti arba suskleisti, kai transporto priemonė nejuda, užtikrinant, kad kiekvienoje transporto priemonės pusėje didžiausias leidžiamas transporto priemonės plotis nebūtų viršytas daugiau kaip 25 mm, o didžiausias leidžiamas transporto priemonės ilgis – daugiau kaip 200 mm, kadangi juos leidžiama įrengti tik ne mažesniame kaip 1 050 mm aukštyje nuo žemės paviršiaus, kad dėl jų nesumažėtų transporto priemonės tinkamumas naudoti įvairiarūšiam vežimui. Be to, turi būti laikomasi 1.3.1.2.1–1.3.1.2.4 punktuose nustatytų reikalavimų.

1.3.1.2.1. Įtaisų ir įrangos tipas turi būti patvirtintas pagal šį reglamentą.

1.3.1.2.2. Operatoriui turi būti įmanoma keisti aerodinaminio įtaiso ir įrangos padėtį, taip pat tą įtaisą ir įrangą įtraukti arba suskleisti, panaudojant ne didesnę kaip 40 daN rankų fizinę jėgą. Be to, tai gali būti atliekama automatiškai.

1.3.1.2.3. Kiekvienas pagrindinis įtaisų ir įrangos vertikalus elementas arba elementų derinys ir pagrindinis horizontalus elementas arba elementų derinys, juos sumontavus transporto priemonėje, naudojimo padėtyje turi atlaikyti 200 daN ± 10 % vertikaliąsias ir horizontaliąsias traukos ir stūmimo jėgas, paeiliui į viršų, į apačią, į kairę ir į dešinę statiškai veikiančias atitinkamo statmeno projektuojamo paviršiaus geometrinį centrą ir sukuriančias ne didesnį kaip 2,0 MPa slėgį. Įtaisai ir įranga gali deformuotis, tačiau dėl jėgų, kuriomis jie veikiami, neturi atsijungti reguliavimo ir fiksavimo sistema. Deformacija ribojama tiek, kad didžiausias leidžiamas transporto priemonės plotis kiekvienoje transporto priemonės pusėje nebūtų viršytas daugiau kaip 25 mm bandymo metu ir po jo.

1.3.1.2.4. Be to, kiekvienas pagrindinis įtaisų ir įrangos vertikalus elementas arba elementų derinys ir pagrindinis horizontalus elementas arba elementų derinys įtrauktoje arba suskleistoje padėtyje turi atlaikyti 200 daN ± 10 % horizontaliąją traukos jėgą, išilgai atgaline kryptimi statiškai veikiančią atitinkamo statmeno projektuojamo paviršiaus geometrinį centrą ir sukuriančią ne didesnį kaip 2,0 MPa slėgį. Įtaisai ir įranga gali deformuotis, tačiau dėl jėgų, kuriomis jie veikiami, neturi atsijungti reguliavimo ir fiksavimo sistema. Deformacija ribojama tiek, kad didžiausias leidžiamas transporto priemonės plotis kiekvienoje transporto priemonės pusėje nebūtų viršytas daugiau kaip 25 mm, o didžiausias leidžiamas transporto priemonės ilgis – daugiau kaip 200 mm.

1.3.1.3. Kabinų aerodinaminiai įtaisai ir įranga turi būti sukonstruoti taip, kad jiems esant tiek įtrauktoje ar suskleistoje padėtyje, tiek naudojimo padėtyje kiekvienoje transporto priemonės pusėje didžiausias leidžiamas transporto priemonės plotis nebūtų viršytas daugiau kaip 25 mm ir kad dėl jų nesumažėtų transporto priemonės tinkamumas naudoti įvairiarūšiam vežimui. Be to, turi būti laikomasi 1.3.1.3.1–1.3.1.3.4 punktuose nustatytų reikalavimų.

1.3.1.3.1. Kabinoms skirtų aerodinaminių įtaisų ir įrangos tipas turi būti patvirtintas pagal šį reglamentą.

1.3.1.3.2. Įtaisą arba įrangą sumontavus transporto priemonėje, nei įtrauktoje ar suskleistoje, nei naudojimo padėtyje jokia to įtaiso ar įrangos dalis negali būti virš priekinio stiklo apatinio krašto, nebent jis nėra tiesiogiai matomas vairuotojui, nes jį užstoja prietaisų skydelis ar kita įprasta vidaus įranga.

1.3.1.3.3. Įtaisas ir įranga turi būti padengti energiją sugeriančia medžiaga. Alternatyvus reikalavimas: medžiagos, iš kurios pagamintas įtaisas ir įranga, kietis pagal Šorą (A) turi būti mažesnis kaip 60, kaip nurodyta 1.3.1.4 punkte.

1.3.1.3.4. Įtaisas ir įranga negali būti gaminami iš medžiagos, kuri gali sudužti į aštrias arba rantytas skeveldras.

1.3.1.4. Techninė tarnyba tipo patvirtinimo institucijai priimtinu būdu patikrina, ar 1.3.1.1, 1.3.1.2 ir 1.3.1.3 punktuose nurodyti aerodinaminiai įtaisai ir įranga tiek naudojimo, tiek įtrauktoje ar suskleistoje padėtyje neužstoja vairuotojo priekinio regėjimo lauko, netrukdo veikti priekinio stiklo plovimo ir valymo funkcijoms ir nedaro didelio neigiamo poveikio galios pavaros, išmetimo sistemos, stabdžių sistemos, keleivių salono ir ploto kroviniui sukrauti aušinimui ir vėdinimui. Įtaisams ir įrenginiams esant tiek naudojimo, tiek įtrauktoje ar suskleistoje padėtyje, turi būti visiškai laikomasi visų kitų taikomų reikalavimų, susijusių su transporto priemonės sistemomis.

Nukrypstant nuo taikomų reikalavimų, susijusių su priekine apsauga nuo palindimo po transporto priemone, horizontalūs atstumai nuo tolimiausios į priekį išsikišusios transporto priemonės, kurioje sumontuoti aerodinaminiai įtaisai ir įranga, dalies ir jos priekinės bei galinės apsaugos nuo palindimo po transporto priemone galo iki galinio kraštinio transporto priemonės, kurioje sumontuoti aerodinaminiai įtaisai ir įranga, taško gali būti matuojami neatsižvelgiant į įtaisus ir įrangą, jeigu galinėje dalyje jų ilgis neviršija 200 mm, jie yra naudojimo padėtyje ir priekyje bei gale elementų, esančių ne aukščiau kaip 2,0 m virš žemės paviršiaus, kai transporto priemonė yra nepakrauta, pagrindinės dalys yra pagamintos iš medžiagos, kurios kietis pagal Šorą (A) yra mažesnis kaip 60. Nustatant kietį, neatsižvelgiama į siaurus strypus, vamzdelius ir metalines vielas, iš kurių yra sudarytas rėmas arba paviršius, į kurį remiasi pagrindinės elementų dalys. Tačiau, siekiant pašalinti riziką, kad susidūrus su kita transporto priemone šiai bus padaryta žalos ir prietaisai arba įranga įsmigs į tą transporto priemonę, tiek įtaisui arba įrangai esant įtrauktoje ar suskleistoje, tiek naudojimo padėtyje nė vienas tokių strypų, vamzdelių ir metalinių vielų galas transporto priemonės priekyje neturi būti nukreiptas į priekį, o transporto priemonės gale – atgal.

Galima ir netaikyti pirmesnėje pastraipoje nurodytos nukrypti leidžiančios nuostatos, o horizontalius atstumus nuo galinės apsaugos nuo palindimo po transporto priemone galo iki galinio kraštinio transporto priemonės, kurioje sumontuoti aerodinaminiai įtaisai ir įranga, taško matuoti neatsižvelgiant į aerodinaminius įtaisus ir įrangą, jeigu jie viršija 200 mm ilgį, yra naudojimo padėtyje ir tie įtaisai arba įranga atitinka 4 priedėlyje nustatytas bandymų nuostatas.

Horizontalius atstumus nuo galinės apsaugos nuo palindimo po transporto priemone galo iki galinio kraštinio transporto priemonės taško vis dėlto reikia matuoti aerodinaminiams įtaisams ir įrangai esant įtrauktiems arba suskleistiems arba atsižvelgti į iškyšos ilgį, gautą pagal 4 priedėlio 1.6.1 punktą, jeigu tas ilgis viršija įtrauktų ar suskleistų įtaisų ir įrangos ilgį.

1.4. Pailgintos kabinos

1.4.1. Jeigu motorinės transporto priemonės kabinos priekinė dalis, įskaitant visas išorines iškyšas, pavyzdžiui, važiuoklės, buferio, ratų apsaugų ir ratų, visiškai atitinka 5 priedėlyje nustatytus trimačio kontūro parametrus, o ploto kroviniui sukrauti ilgis yra ne didesnis kaip 10,5 m, transporto priemonės ilgis gali viršyti didžiausią leidžiamą ilgį, nustatytą 1.1.1 punkte.

1.4.2. 1.4.1 punkte nurodytu atveju gamintojas po gamintojo identifikavimo plokštelėje pateikiama privaloma informacija arba šalia jos, už aiškiai pažymėto stačiakampio, kuriame gali būti pateikiama tik privaloma informacija, ribų pateikia toliau nurodytą papildomą ženklą.

„96/53/EC ARTICLE 9A COMPLIANT“

Ženklo rašmenų aukštis turi būti mažesnis kaip 4 mm. Tekstas „96/53/EC ARTICLE 9A COMPLIANT“ taip pat įrašomas atitikties liudijimo dalyje „Pastabos“, kad tą informaciją būtų galima įtraukti į transporto priemonės registracijos dokumentus.

▼B

2. Transporto priemonių su įrengtu kėbulu masės paskirstymas

2.1. Skaičiavimo procedūra

Žymėjimai

M didžiausia techniškai leidžiama pakrautos transporto priemonės masė;

TM didžiausia techniškai leidžiama velkamoji masė;

MC didžiausia techniškai leidžiama pakrauto junginio masė;

mi didžiausia techniškai leidžiama savarankiškai ašiai tenkanti masė, pažymėta „i“, kai „i“ gali būti arba 1, arba bendras transporto priemonės ašių skaičius;

mc didžiausia techniškai leidžiama masė sukabinimo taške;

μj didžiausia techniškai leidžiama masė, tenkanti ašių grupei, pažymėtai „j“, kai „j“ gali būti lygi arba 1, arba bendram ašių grupių skaičiui.

2.1.1. Siekiant įsitikinti, kad kiekvienos tipo konfigūracijos atveju laikomasi 2.2 ir 2.3 punktuose išvardytų reikalavimų, turi būti atlikti tinkami skaičiavimai.

2.1.2. Transporto priemonių, kuriose sumontuotos keičiamos apkrovos ašys, atveju pagal 2.2 ir 2.3 punktus reikalaujami skaičiavimai turi būti atlikti, kai keičiamos apkrovos ašių apkrova atitinka įprastą darbo apkrovą.

2.1.3. Transporto priemonių, kuriose įrengtos pakeliamosios ašys, atveju pagal 2.2 ir 2.3 punktus reikalaujami skaičiavimai turi būti atlikti nuleidus ašis.

▼M2

2.1.4. Jeigu tai yra alternatyviaisiais degalais varomos arba netaršios motorinės transporto priemonės:

2.1.4.1. Papildoma masė, reikalinga tam, kad būtų galima taikyti alternatyviųjų degalų arba netaršią technologiją, kaip nurodyta Direktyvos 96/53/EB I priedo 2.3 punkte, nustatoma remiantis gamintojo pateiktais dokumentais. Techninė tarnyba tipo patvirtinimo institucijai priimtinu būdu patikrina deklaruotos informacijos teisingumą.

2.1.4.2. Gamintojas po gamintojo identifikavimo plokštelėje pateikiama privaloma informacija arba šalia jos, už aiškiai pažymėto stačiakampio, kuriame gali būti pateikiama tik privaloma informacija, ribų pateikia toliau nurodytą papildomą ženklą ir papildomos masės vertę.

„96/53/EC ARTICLE 10B COMPLIANT – XXXX KG“

Šio ženklo rašmenų ir nurodomos vertės aukštis turi būti ne mažesnis kaip 4 mm.

Be to, iki tam skirto įrašo įtraukimo į atitikties liudijimą, papildomos masės vertė nurodoma atitikties liudijimo dalyje „Pastabos“, kad tą informaciją būtų galima įtraukti į transporto priemonės registracijos dokumentus.

▼B

2.2. Bendrieji reikalavimai

2.2.1. Didžiausių techniškai leidžiamų masių, tenkančių savarankiškoms ašims, suma ir didžiausių techniškai leidžiamų masių, tenkančių ašių grupėms, suma turi būti ne mažesnė nei didžiausia techniškai leidžiama pakrautos transporto priemonės masė.

2.2.2. Kiekvienos ašių grupės, pažymėtos „j“ atveju didžiausios techniškai leidžiamos ašims tenkančios masės suma turi būti ne mažesnė kaip didžiausia techniškai leidžiama ašių grupei tenkanti masė.

Be to, kiekviena iš mi masių neturi būti mažesnė už μj dalį, tenkančią „i“ ašiai, nustatytą pagal tą ašių grupę veikiančios masės paskirstymo dėsnius.

2.3. Specialūs reikalavimai

2.3.1. Parengtos eksploatuoti transporto priemonės masė, pridėjus pasirenkamos įrangos masę, keleivių masę, sukabinimo įtaiso masę, jeigu ji neįskaičiuota į parengtos eksploatuoti transporto priemonės masę, ir didžiausią techniškai leidžiamą masę sukabinimo taške, neturi būti didesnė už didžiausią techniškai leidžiamą pakrautos transporto priemonės masę.

2.3.2. Kai transporto priemonė pakrauta iki didžiausios techniškai leidžiamos pakrautos transporto priemonės masės, ašiai „i“ tenkanti masė turi neviršyti tai ašiai tenkančios masės mi, o ašių grupei „j“ tenkanti masė turi neviršyti masės μj.

2.3.3. 2.3.2 punkto reikalavimai turi būti tenkinami esant šioms apkrovų konfigūracijoms:

2.3.3.1. Tolygus naudingosios krovinio masės paskirstymas: parengtos eksploatuoti transporto priemonės masė pridėjus pasirenkamos įrangos masę, keleivių masę, paskirstytą sėdimųjų vietų atskaitos taškuose, sukabinimo įtaiso masę (jei ji neįtraukta į parengtos eksploatuoti transporto priemonės masę), didžiausią leidžiamą masę sukabinimo taške ir naudingąją krovinio masę, tolygiai paskirstytą krovinių skyriuje.

2.3.3.2. Netolygus naudingosios krovinio masės paskirstymas: parengtos eksploatuoti transporto priemonės masė, pridėjus pasirenkamos įrangos masę, keleivių masę, paskirstytą sėdimųjų vietų atskaitos taškuose, sukabinimo įtaiso masę (jei ji neįtraukta į parengtos eksploatuoti transporto priemonės masę), didžiausią leidžiamą masę sukabinimo taške ir naudingąją krovinio masę, išdėstytą pagal gamintojo specifikacijas. Šiuo tikslu gamintojas turi nurodyti kraštutines leidžiamas galimas naudingosios krovinio masės sunkio centro padėtis ir (arba) kėbulą ir (arba) įrangą ar vidines pagalbines detales (pavyzdžiui: nuo 0,50 m iki 1,30 m prieš pirmą galinę ašį).

2.3.3.3. Tolygaus ir netolygaus paskirstymo derinys: Vienu metu turi būti tenkinami 2.3.3.1 ir 2.3.3.2 punktų reikalavimai. Pvz., savivartis sunkvežimis (paskirstyta apkrova) su papildomu kranu (lokalizuota apkrova).

2.3.3.4. Balninio sukabintuvo perduodama masė (puspriekabės vilkiko atveju): parengtos eksploatuoti transporto priemonės masė pridėjus pasirenkamos įrangos masę, keleivių masę, paskirstytą sėdimųjų vietų atskaitos taškuose, sukabinimo įtaiso masę (jei ji neįtraukta į parengtos eksploatuoti transporto priemonės masę), didžiausią leidžiamą masę sukabinimo taške, išdėstytą pagal gamintojų specifikacijas (mažiausias ir didžiausias atstumas nuo atraminės balninio sukabintuvo plokštės vidurio ir galinio rato vidurio).

2.3.3.5. 2.3.3.1 punktų reikalavimai turi būti visuomet tenkinami, kai transporto priemonėje įrengtas plokščias krovinių skyrius.

2.3.4. Kai transporto priemonė pakrauta iki didžiausios techniškai leidžiamos pakrautos transporto priemonės masės, prie jos pridėjus masę sukabinimo taške, jei ji nėra įtraukta į parengtos eksploatuoti transporto priemonės masę, pridėjus didžiausią leidžiamą masę sukabinimo taške taip, kad būtų pasiekta didžiausia leidžiama masė, tenkanti galinių ašių grupei (μ), arba didžiausia leidžiama galinei ašiai tenkanti masė(m), priekinei vairuojamajai (-osioms) ašiai (-ims) tenkanti masė neturi būti mažesnė kaip 20 % didžiausios techniškai leidžiamos pakrautos transporto priemonės masės.

2.3.5. N2 ir N3 kategorijų specialios paskirties transporto priemonių atveju technikos tarnyba, susitarusi su gamintoju, turi patikrinti, ar laikomasi 2 skyriaus reikalavimų, atsižvelgdama į ypatingą transporto priemonės konstrukciją (pavyzdžiui, savaeigių kranų atveju).

3. Velkamoji galia

3.1. Didžiausia techniškai leidžiama pakrauto junginio masė negali viršyti didžiausios techniškai leidžiamos pakrautos transporto priemonės masės ir didžiausios techniškai leidžiamos velkamosios masės sumos.

4. Galėjimas pradėti važiuoti į įkalnę ir įkalnės įveikimo geba

4.1. transporto priemonės, skirtos vilkti priekabą ir pakrautos taip, kad jų masė būtų lygi didžiausiai techniškai leidžiamai junginio masei, penkis kartus per penkias minutes turi būti pajėgios pradėti važiuoti į įkalnę, kurios nuolydis ne mažesnis kaip 12 %.

4.2. Dėl įkalnės įveikimo gebos visureigės transporto priemonės bandomos pagal II priede nustatytus techninius reikalavimus.

4.2.1. Taip pat taikomi Direktyvos 2007/46/EB II priedo 1 priedėlio 5 skirsnio reikalavimai.

5. Variklio galia

5.1. Transporto priemonių variklio galingumas turi būti mažiausiai 5 kW vienai didžiausios techniškai leidžiamos pakrauto junginio masės tonai.

5.1.1. Priekabą velkančios transporto priemonės arba puspriekabės vilkiko, skirto vežti nedalomą krovinį, variklio galia turi būti mažiausiai 2 kW vienai didžiausios techniškai leidžiamos pakrauto junginio masės tonai.

▼M2

5.1.2. 5.1 ir 5.1.1 punktų reikalavimai netaikomi hibridinėms elektrinėms transporto priemonėms, kai jos varomos vien elektra.

▼M2

5.2. Variklio galia matuojama pagal JT EEK taisyklę Nr. 85.

▼B

6. Manevringumas

6.1. Transporto priemonė turi galėti manevruoti bet kuria puse visa 360° trajektorija, kaip parodyta šio priedo 3 priedėlio 1 paveiksle, nė vienam tolimiausiam transporto priemonės taškui neišsikišant už išorinio apskritimo ribų ar neįsikišant į vidinį apskritimą.

6.1.1. Bandymas atliekamas su nepakrauta transporto priemone (t. y. kai jos masė lygi parengtos eksploatuoti transporto priemonės masei) ir transporto priemone, pakrauta iki didžiausios techniškai leidžiamos pakrautos transporto priemonės masės. ►M2 Jeigu transporto priemonėje yra sumontuoti 1.3.1.1, 1.3.1.2 ir 1.3.1.3 punktuose nurodyti aerodinaminiai įtaisai arba įranga, jie turi būti išskleisti ir naudojimo padėtyje arba, jei taikytina 1.3.1.3 punkte nurodytiems įtaisams ir įrangai, fiksuotoje padėtyje. ◄

6.1.2. Taikant 6.1 punktą neatsižvelgiama į dalis, kurioms leidžiama išsikišti už transporto priemonės pločio, kaip nurodyta šio priedo 1 priedėlyje.

6.2. Transporto priemonių su ašies keliamaisiais įtaisais atveju 6.1 punkto reikalavimas taip pat taikomas, kai pakeliamoji (-osios) ašis (-ys) yra pakelta (-os) ir kai pakeliamoji (-osios) ašis (-ys) yra naudojama (-os).

6.3. Atitiktis 6.1 punkto reikalavimams tikrinama taip:

6.3.1. Transporto priemonė manevruoja plote, apibrėžtame dviem koncentriniais apskritimais, kai išorinio apskritimo spindulys yra 12,50 m, o vidinio apskritimo spindulys – 5,30 m.

6.3.2. Tolimiausias priekinis transporto priemonės taškas vedžiojamas pagal išorinio apskritimo kontūrą (žr. šio priedo 3 priedėlio 1 paveikslą).

▼M2

6.4. Pritarus techninei tarnybai ir tipo patvirtinimo institucijai, atitiktis manevringumo reikalavimams gali būti įrodoma taikant skaitmeninį modeliavimą, nustatytą Direktyvos 2007/46/EB XVI priede. Jei kyla abejonių, techninė tarnyba arba tipo patvirtinimo institucija gali reikalauti atlikti išsamų fizinį bandymą.

▼B

7. Didžiausias galinės dalies išsikišimas posūkio metu

7.1. Transporto priemonė turi būti išbandyta pastovaus režimo bandymo metodu, aprašytu 7.1.1 punkte. ►M2 Jeigu transporto priemonėje yra sumontuoti 1.3.1.1, 1.3.1.2 ir 1.3.1.3 punktuose nurodyti aerodinaminiai įtaisai arba įranga, jie turi būti išskleisti ir naudojimo padėtyje. ◄ 7.1.1. Pastovaus režimo bandymo metodas 7.1.1.2. Transporto priemonė turi stovėti ir priekiniai jos vairuojamieji ratai turi būti pakreipti taip, kad transporto priemonei judant tolimiausias kraštinis jos taškas nubrėžtų 12,50 m spindulio apskritimą. Vertikalioji plokštuma, liečianti transporto priemonės šoną ir atgręžta į išorę nuo apskritimo, pažymima ant žemės nubrėžiant liniją. Transporto priemonė turi judėti į priekį taip, kad tolimiausias kraštinis jos taškas sektų 12,50 m spindulio išorinio apskritimo kontūru.

7.2. Didžiausias galinės dalies išsikišimas posūkio metu (žr. šio priedo 3 priedėlio 3 paveikslą) neturi būti didesnis kaip: a) 0,80 m; b) 1,00 m, kai transporto priemonė yra su ašies pakeliamuoju įtaisu ir ašis yra pakelta nuo žemės paviršiaus; c) 1,00 m, kai tolimiausia galinė ašis yra vairuojamoji ašis.

▼M2

7.3. Pritarus techninei tarnybai ir tipo patvirtinimo institucijai, atitiktis reikalavimams dėl didžiausio galinės dalies išsikišimo gali būti įrodoma taikant skaitmeninį modeliavimą, nustatytą Direktyvos 2007/46/EB XVI priede. Jei kyla abejonių, techninė tarnyba arba tipo patvirtinimo institucija gali reikalauti atlikti išsamų fizinį bandymą.

▼B

D DALIS

O kategorijos transporto priemonės

1. Didžiausi leidžiami matmenys

1.1. Matmenys neturi viršyti šių verčių:

1.1.1. Ilgis a) Priekaba: 12,00 m įskaitant grąžulą; b) Puspriekabė: 12,00 m pridedant priekinę iškyšą.

1.1.2. Plotis a) 2,55 m bet kuriai transporto priemonei; ▼M2 b) 2,60 m transporto priemonėms su kėbulu, kurio izoliuotos sienelės yra ne mažesnio kaip 45 mm storio, o kėbulo kodas pagal Direktyvos 2007/46/EB II priedo 2 priedėlį yra 04 arba 05. ▼B

1.1.3. Aukštis: 4,00 m.

1.1.4. Priekinis puspriekabės tvirtinimo spindulys: 2,04 m.

1.2. Ilgio, pločio ir aukščio matavimo tikslais transporto priemonės masė turi būti parengtos eksploatuoti transporto priemonės masė, transporto priemonė turi būti pastatyta ant horizontalaus lygaus paviršiaus, o padangos pripūstos iki slėgio, kurį rekomenduoja gamintojas.

1.3. Ilgio, aukščio ir priekinio tvirtinimo spindulio matavimas atliekamas, kai kroviniams skirtas paviršius ar JT EEK taisyklės Nr. 55 7 priedo 1.2.1 punkto antroje pastraipoje nurodytas atskaitinis paviršius yra horizontalus.

Reguliuojami grąžulai turi būti horizontalioje padėtyje, atitinkančioje transporto priemonės centro liniją. Jie turi būti horizontalioje, ilgiausioje padėtyje.

▼M2

1.4. Nustatant ilgį, plotį ir aukštį, neatsižvelgiama į 1 priedėlyje nurodytus įtaisus ir įrangą.

▼M2

1.4.1. Papildomi reikalavimai 1 priedėlyje nurodytiems aerodinaminiams įtaisams

1.4.1.1. Dėl aerodinaminių įtaisų ir įrangos, kurių ilgis naudojimo padėtyje ne didesnis kaip 500 mm, neturi padidėti tinkamas naudoti ploto kroviniui sukrauti ilgis. Jie turi būti sukonstruoti taip, kad juos būtų galima užfiksuoti tiek įtrauktoje ar suskleistoje, tiek naudojimo padėtyje. Be to, šie įtaisai ir įranga turi būti sukonstruoti taip, kad juos būtų galima įtraukti arba suskleisti, kai transporto priemonė nejuda, užtikrinant, kad kiekvienoje transporto priemonės pusėje didžiausias leidžiamas transporto priemonės plotis nebūtų viršytas daugiau kaip 25 mm, o didžiausias leidžiamas transporto priemonės ilgis – daugiau kaip 200 mm, kadangi juos leidžiama įrengti tik ne mažesniame kaip 1 050 mm aukštyje nuo žemės paviršiaus, kad dėl jų nesumažėtų transporto priemonės tinkamumas naudoti įvairiarūšiam vežimui. Be to, turi būti laikomasi 1.4.1.1.1–1.4.1.1.3 punktuose nustatytų reikalavimų.

1.4.1.1.1. Įtaisų ir įrangos tipas turi būti patvirtintas pagal šį reglamentą.

1.4.1.1.2. Operatoriui turi būti įmanoma keisti aerodinaminio įtaiso ir įrangos padėtį, taip pat tą įtaisą ir įrangą įtraukti ir suskleisti, panaudojant ne didesnę kaip 40 daN rankų fizinę jėgą. Be to, tai gali būti atliekama automatiškai.

1.4.1.1.3. Nėra reikalaujama, kad įtaisai ir įranga būtų įtraukiami ar suskleidžiami, jeigu esant visoms kitoms sąlygoms vykdomi didžiausių matmenų reikalavimai.

1.4.1.2. Dėl aerodinaminių įtaisų ir įrangos, kurių ilgis naudojimo padėtyje didesnis kaip 500 mm, neturi padidėti tinkamas naudoti ploto kroviniui sukrauti ilgis. Jie turi būti sukonstruoti taip, kad juos būtų galima užfiksuoti tiek įtrauktoje ar suskleistoje, tiek naudojimo padėtyje. Be to, šie įtaisai turi būti sukonstruoti taip, kad juos būtų galima įtraukti arba suskleisti, kai transporto priemonė nejuda, užtikrinant, kad kiekvienoje transporto priemonės pusėje didžiausias leidžiamas transporto priemonės plotis nebūtų viršytas daugiau kaip 25 mm, o didžiausias leidžiamas transporto priemonės ilgis – daugiau kaip 200 mm, kadangi juos leidžiama įrengti tik ne mažesniame kaip 1 050 mm aukštyje nuo žemės paviršiaus, kad dėl jų nesumažėtų transporto priemonės tinkamumas naudoti įvairiarūšiam vežimui. Be to, turi būti laikomasi 1.4.1.2.1–1.4.1.2.4 punktuose nustatytų reikalavimų.

1.4.1.2.1. Įtaisų ir įrangos tipas turi būti patvirtintas pagal šį reglamentą.

1.4.1.2.2. Operatoriui turi būti įmanoma keisti aerodinaminio įtaiso ir įrangos padėtį, taip pat tą įtaisą ir įrangą įtraukti arba suskleisti, panaudojant ne didesnę kaip 40 daN rankų fizinę jėgą. Be to, tai gali būti atliekama automatiškai.

1.4.1.2.3. Kiekvienas pagrindinis įtaisų ir įrangos vertikalus elementas arba elementų derinys ir pagrindinis horizontalus elementas arba elementų derinys, juos sumontavus transporto priemonėje, naudojimo padėtyje turi atlaikyti 200 daN ± 10 % vertikaliąsias ir horizontaliąsias traukos ir stūmimo jėgas, paeiliui į viršų, į apačią, į kairę ir į dešinę statiškai veikiančias atitinkamo statmeno projektuojamo paviršiaus geometrinį centrą ir sukuriančias ne didesnį kaip 2,0 MPa slėgį. Įtaisai ir įranga gali deformuotis, tačiau dėl jėgų, kuriomis jie veikiami, neturi atsijungti reguliavimo ir fiksavimo sistema. Deformacija ribojama tiek, kad didžiausias leidžiamas transporto priemonės plotis kiekvienoje transporto priemonės pusėje nebūtų viršytas daugiau kaip 25 mm bandymo metu ir po jo.

1.4.1.2.4. Be to, kiekvienas pagrindinis įtaisų ir įrangos vertikalus elementas arba elementų derinys ir pagrindinis horizontalus elementas arba elementų derinys įtrauktoje arba suskleistoje padėtyje turi atlaikyti 200 daN ± 10 % horizontaliąją traukos jėgą, išilgai atgaline kryptimi statiškai veikiančią atitinkamo statmeno projektuojamo paviršiaus geometrinį centrą ir sukuriančią ne didesnį kaip 2,0 MPa slėgį. Įtaisai ir įranga gali deformuotis, tačiau dėl jėgų, kuriomis jie veikiami, neturi atsijungti reguliavimo ir fiksavimo sistema. Deformacija ribojama tiek, kad didžiausias leidžiamas transporto priemonės plotis kiekvienoje transporto priemonės pusėje nebūtų viršytas daugiau kaip 25 mm, o didžiausias leidžiamas transporto priemonės ilgis – daugiau kaip 200 mm.

1.4.1.3. Techninė tarnyba tipo patvirtinimo institucijai priimtinu būdu patikrina, ar aerodinaminiai įtaisai ir įranga tiek naudojimo, tiek įtrauktoje ar suskleistoje padėtyje visiškai neblokuoja ploto kroviniui sukrauti vėdinimo sistemos. Įtaisams ir įrenginiams esant tiek naudojimo, tiek įtrauktoje ar suskleistoje padėtyje, turi būti visiškai laikomasi visų kitų taikomų reikalavimų, susijusių su transporto priemonės sistemomis.

Nukrypstant nuo taikomų reikalavimų, susijusių su galine apsauga nuo palindimo po transporto priemone, horizontalūs atstumai nuo galinės apsaugos nuo palindimo po transporto priemone galo iki galinio kraštinio transporto priemonės, kurioje sumontuoti aerodinaminiai įtaisai ir įranga, taško gali būti matuojami neatsižvelgiant į įtaisus ir įrangą, jeigu jų ilgis neviršija 200 mm, jie yra naudojimo padėtyje ir elementų, esančių ne aukščiau kaip 2,0 m virš žemės paviršiaus, kai transporto priemonė yra nepakrauta, pagrindinės dalys yra pagamintos iš medžiagos, kurios kietis pagal Šorą (A) yra mažesnis kaip 60. Nustatant kietį, neatsižvelgiama į siaurus strypus, vamzdelius ir metalines vielas, iš kurių yra sudarytas rėmas arba paviršius, į kurį remiasi pagrindinės elementų dalys. Tačiau, siekiant pašalinti riziką, kad susidūrus su kita transporto priemone šiai bus padaryta žalos ir įtaisai arba įranga įsmigs į tą transporto priemonę, tiek įtaisui arba įrangai esant įtrauktoje ar suskleistoje, tiek naudojimo padėtyje nė vienas tokių strypų, vamzdelių ir metalinių vielų galas transporto priemonės gale neturi būti nukreiptas atgal.

Galima ir netaikyti pirmesnėje pastraipoje nurodytos nukrypti leidžiančios nuostatos, o horizontalius atstumus nuo galinės apsaugos nuo palindimo po transporto priemone galo iki galinio kraštinio transporto priemonės, kurioje sumontuoti aerodinaminiai įtaisai ir įranga, taško matuoti neatsižvelgiant į aerodinaminius įtaisus ir įrangą, jeigu jie viršija 200 mm ilgį, yra naudojimo padėtyje ir tie įtaisai arba įranga atitinka 4 priedėlyje nustatytas bandymų nuostatas.

Horizontalius atstumus nuo galinės apsaugos nuo palindimo po transporto priemone galo iki galinio kraštinio transporto priemonės taško vis dėlto reikia matuoti aerodinaminiams įtaisams ir įrangai esant įtrauktiems arba suskleistiems arba atsižvelgti į iškyšos ilgį, gautą pagal 4 priedėlio 1.6.1 punktą, jeigu tas ilgis viršija įtrauktų ar suskleistų įtaisų ir įrangos ilgį.

▼B

2. Transporto priemonių su įrengtu kėbulu masės paskirstymas

2.1. Skaičiavimo procedūra

Žymėjimai

M didžiausia techniškai leidžiama pakrautos transporto priemonės masė;

m0 didžiausia techniškai leidžiama masė priekiniame sukabinimo taške;

mi didžiausia techniškai leidžiama ašiai, pažymėtai „i“, tenkanti masė, kai „i“ gali būti lygi arba 1, arba bendram transporto priemonės ašių skaičiui;

mc didžiausia techniškai leidžiama masė galiniame sukabinimo taške;

μj didžiausia techniškai leidžiama masė, tenkanti ašių grupei, pažymėtai „j“, kai „j“ gali būti lygi arba 1, arba bendram ašių grupių skaičiui.

2.1.1. Siekiant įsitikinti, kad kiekvienos tipo konfigūracijos atveju laikomasi 2.2 ir 2.3 punktuose išvardytų reikalavimų, turi būti atlikti tinkami skaičiavimai.

2.1.2. Transporto priemonių, kuriose sumontuotos keičiamos apkrovos ašys, atveju pagal 2.2 ir 2.3 punktus reikalaujami skaičiavimai turi būti atlikti, kai keičiamos apkrovos ašių apkrova atitinka įprastą darbo apkrovą.

2.1.3. Transporto priemonių, kuriose įrengtos pakeliamosios ašys, atveju pagal 2.2 ir 2.3 punktus reikalaujami skaičiavimai turi būti atlikti nuleidus ašis.

2.2. Bendrieji reikalavimai

▼M2

2.2.1. Didžiausios techniškai leidžiamos masės priekiniame sukabinimo taške, didžiausių techniškai leidžiamų masių, tenkančių savarankiškoms ašims ir (arba) ašių grupėms, ir didžiausios techniškai leidžiamos masės galiniame sukabinimo taške suma turi būti ne mažesnė už didžiausią techniškai leidžiamą pakrautos transporto priemonės masę. M ≤ Σ [m0 + mi + mc] arba M ≤ Σ [m0 + μj + mc]

▼B

2.2.2. Kiekvienos ašių grupės, pažymėtos raide „j“, atveju ašims tenkančių masių mi suma neturi būti mažesnė už μj masę. Be to, kiekviena iš mi masių neturi būti mažesnė už μj dalį, tenkančią „i“ ašiai, nustatytą pagal tą ašių grupę veikiančios masės paskirstymo dėsnius.

2.3. Specialūs reikalavimai

2.3.1. Parengtos eksploatuoti transporto priemonės masė prie jos pridėjus pasirenkamos įrangos masę ir didžiausią techniškai leidžiamą masę sukabinimo taške (-uose) neturi viršyti didžiausios techniškai leidžiamos pakrautos transporto priemonės masės.

2.3.2. Kai transporto priemonė pakrauta iki didžiausios techniškai leidžiamos pakrautos transporto priemonės masės, savarankiškai ašiai „i“ skiriama masė negali viršyti nei tai ašiai tenkančios masės mi, nei ašių grupei tenkančios masės μj, nei didžiausios techniškai leidžiamos masės sukabinimo taške m0.

2.3.3. 2.3.2 punkto reikalavimai turi būti tenkinami esant šioms apkrovų konfigūracijoms: 2.3.3.1. Tolygus naudingosios krovinio masės paskirstymas: parengtos eksploatuoti transporto priemonės masė pridėjus pasirenkamos įrangos masę ir naudingąją krovinio masę, tolygiai paskirstytą krovinių skyriuje; 2.3.3.2. Netolygus naudingosios krovinių masės paskirstymas: parengtos eksploatuoti transporto priemonės masė pridėjus pasirenkamos įrangos masę ir naudingąją krovinio masę, išdėstytą pagal gamintojo specifikacijas. Šiuo tikslu gamintojas turi nurodyti kraštutines leidžiamas galimas naudingosios krovinio masės sunkio centro padėtis ir (arba) kėbulą ir (arba) įrangą ar vidines pagalbines detales (pavyzdžiui: nuo 0,50 m iki 1,30 m prieš pirmą galinę ašį). 2.3.3.3. Tolygaus ir netolygaus paskirstymo derinys: Vienu metu turi būti tenkinami 2.3.3.1 ir 2.3.3.2 punktų reikalavimai. 2.3.3.4. 2.3.3.1 punktų reikalavimai turi būti visuomet tenkinami, kai transporto priemonėje įrengtas plokščias krovinių skyrius.

2.3.4. Specialūs reikalavimai priekabiniams nameliams 2.3.4.1 Mažiausiai naudingajai krovinio masei (PM) taikomi šie reikalavimai: Čia: „n“ yra didžiausias miegamųjų vietų skaičius ir „L“ yra bendras kėbulo ilgis, kaip apibrėžta ISO standarto 7237:1981 6.1.2 punkte.

3. Manevringumo reikalavimai

3.1. Priekabos bei puspriekabės turi būti suprojektuotos taip, kad prikabinus jas prie velkančiosios transporto priemonės junginys galėtų manevruoti bet kuria puse visa 360° trajektorija, sudaryta iš dviejų koncentrinių apskritimų, kai išorinio apskritimo spindulys yra 12,50 m, o vidinio apskritimo spindulys – 5,30 m, nė vienam tolimiausiam velkančiosios transporto priemonės taškui neišsikišant už išorinio apskritimo ribų ir nė vienam tolimiausiam priekabos ar puspriekabės taškui neįsikišant į vidinį apskritimą. ►M2 Jeigu priekaboje arba puspriekabėje yra sumontuoti 1.4.1.1 ar 1.4.1.2 punktuose nurodyti aerodinaminiai įtaisai arba įranga, jie turi būti naudojimo padėtyje ir išskleisti. ◄

▼M2

3.2. Puspriekabė, kurioje nėra sumontuota 1.4.1.1 arba 1.4.1.2 punkte nurodytų aerodinaminių įtaisų arba įrangos, laikoma atitinkančia 3.1 punkte nustatytą reikalavimą, jeigu jos etaloninė bazė „RWB“ atitinka šį reikalavimą:

RWB ≤ [(12.50–2.04)2 - (5.30 + ½ W)2]1/2

kai:

RWB yra atstumas tarp balninio sukabintuvo kaiščio ašies ir nevairuojamųjų ašių vidurio linijos,

W yra puspriekabės plotis.

▼B

3.3. Jeigu viena arba kelios nevairuojamosios ašys yra su keliamuoju ašies įtaisu, turi būti atsižvelgiama į atskaitinę transporto priemonės bazę nuleidus arba pakėlus ašį, atsižvelgiant į tai, kada bazė ilgesnė.









1 priedėlis

Įtaisų ir įrangos, į kuriuos neprivaloma atsižvelgti nustatant didžiausius matmenis, sąrašas

▼M2

1. Taikant papildomus apribojimus, nustatytus toliau pateiktose lentelėse, nustatant ir apskaičiuojant didžiausius matmenis neprivaloma atsižvelgti į I, II ir III lentelėse nurodytus įtaisus ir įrangą, jeigu įvykdomi šie reikalavimai:

a) jeigu tai priekyje montuojami įtaisai, išskyrus kabinų aerodinaminius įtaisus ir įrangą, bendra šių įtaisų iškyša negali viršyti 250 mm;

b) bendra įtaisų ir įrangos, dėl kurių pailgėja transporto priemonės ilgis, išskyrus aerodinaminius įtaisus ir įrangą, iškyša negali viršyti 750 mm;

c) bendra įtaisų ir įrangos, dėl kurių padidėja transporto priemonės plotis, iškyša negali viršyti 100 mm.

2. 1 punkto a, b ir c papunkčiuose nustatyti reikalavimai netaikomi netiesioginio matymo įtaisams.

▼B







I lentelė Transporto priemonės ilgis Punktas Transporto priemonių kategorijos M1 M2 M3 N1 N2 N3 O1 O2 O3 O4 1. Netiesioginio matymo įtaisai, kaip apibrėžta JT EEK taisyklės Nr. 46 (1) 2.1 punkte x x x x x x x x x x 2. Valytuvų ir apliejiklių įtaisai x x x x x x 3. Išoriniai skydeliai nuo saulės — — — — x x — — — — 4. Priekinės apsaugos sistemos, kurių tipas patvirtintas pagal Europos Parlamento ir Tarybos reglamentą (EB) Nr. 78/2009 (2) x x 5. Įlipimo laipteliai ir rankenos — x x x x x x x x x ▼M2 6. Mechaniniai sukabintuvai X X X X X X – – – – ▼B 7. Papildomas sukabinimo įtaisas priekabos gale (jei nuimamas) — — — — — — x x x x 8. Įtaisas dviračiams vežti (jei nuimamas arba ištraukiamas) x x — — — — — — 9. Keliamosios platformos, nuožulnios plokštumos ar panaši įranga (jei jos yra suskleistos ir neišsikiša daugiau kaip 300 mm), jeigu nepadidėja transporto priemonės keliamoji galia x x x x x x x x x x 10. Stebėjimo ir aptikimo priemonės, įskaitant radarus — x x — x x x x x x 11. Elastingi buferiai ir panaši įranga — — — — x x x x x x 12. Muitinės plombų tvirtinimo įtaisai ir jų apsaugos — — — x x x x x x x 13. Brezento tvirtinimo įtaisai ir jų apsaugos; — — — x x x x x x x 14. Nuimamųjų kėbulų ilgio ribotuvai — — — — x x x x x x 15. Elektra varomų transporto priemonių trolėjai — — x — — — — — — — 16. Galinis ir priekinis numerio ženklai — x x — x x x x x X 17. Papildomi žibintai, kaip apibrėžta JT EEK taisyklės Nr. 48 (3) 2 skirsnyje x x x x x x x x x x ▼M2 18. Aerodinaminiai įtaisai ir įranga – X X - X X - - X X ▼M2 19. Antenos, skirtos transporto priemonių ryšiui su kitomis transporto priemonėmis arba infrastruktūra palaikyti X X X X X X X X X X ▼B (1) OL L 177, 2010 7 10, p. 211. (2) OL L 35, 2009 2 4, p. 1. (3) OL L 135, 2008 5 23, p. 1.







II lentelė Transporto priemonės plotis Punktas Transporto priemonių kategorijos M1 M2 M3 N1 N2 N3 O1 O2 O3 O4 1. Netiesioginio matymo įtaisai, kaip apibrėžta JT EEK taisyklės Nr. 46 2.1 punkte x x x x x x x x x x 2. Išlinkę padangos šonai ties sąlyčio su kelio paviršiumi tašku x x x x x x x x x x 3. Signaliniai įtaisai, kuriais įspėjama apie padangų defektus — — x x x x x x x x 4. Oro slėgio padangose indikatoriai — — x x x x x x x x 5. Šoniniai gabaritiniai žibintai x x x x x x x x x x 6. Apšvietimo įranga 6.1. Transporto priemonės skersinio kontūro gabarito žibintai x x x x x x x x x x 6.2. Šoniniai šviesogrąžiai atšvaitai x x x x x x x x x x 6.3. Posūkių rodikliai x x x x x x x x x x 6.4. Galiniai gabarito žibintai — — — — x x x x x x 6.5. Įlipimo ir išlipimo durų apšvietimo sistemos — x x — — — — — — — 7. Nuožulnios plokštumos, keliamosios platformos, ar panaši įranga suskleistoje padėtyje ir jeigu neišsikiša daugiau kaip 10 mm nuo transporto priemonės šono, o nuožulnių plokštumų kampai priekyje ir gale suapvalinti ne mažesniu kaip 5 mm spinduliu; briaunos turi būti suapvalintos ne mažesniu kaip 2,5 mm spinduliu — x x — x x x x x x 8. Ištraukiami šoniniai autobusų valdymo sistemų valdymo įtaisai, jeigu jie nėra įtraukti — — x — — — — — — — 9. Įtraukiamieji laipteliai, kai jie išskleisti ir transporto priemonė stovi; x x x x x x x x x x 10. Stebėjimo ir aptikimo priemonės, įskaitant radarus — x x x x x x x x ▼M2 11. Aerodinaminiai įtaisai ir įranga Įtaisus ir įrangą užfiksavus tiek įtrauktoje ar suskleistoje, tiek naudojimo padėtyje, transporto priemonės plotis, įskaitant kondicionuojamo kėbulo su izoliuotomis sienelėmis plotį ir įskaitant išmatuotas iškyšas, turi būti ne didesnis kaip 2 600 mm. - X X - X X – - X X ▼B 12. Muitinės plombų tvirtinimo įtaisai ir jų apsaugos — — — x x x x x x x 13. Brezento tvirtinimo įtaisai ir jų apsaugos, neišsikišantys daugiau kaip 20 mm, jei jie yra ne didesniu kaip 2,0 m atstumu nuo žemės paviršiaus, ir neišsikišantys daugiau kaip 50 mm, jei jie yra didesniu kaip 2,0 m atstumu nuo žemės paviršiaus. Briaunos turi būti suapvalintos ne mažiau kaip 2,5 mm spinduliu — — — x x x x x x x 14. Kyšančios lanksčios taškomų purslų gaudymo sistemos dalys, nurodytos Komisijos reglamente (ES) Nr. 109/2011 (1) — — — — x x — — x x 15. Lankstūs purvasargiai, kuriems netaikomas 14 įrašas — x x x x x x x x x 16. Sniego grandinės x x x x x x x x x x 17. Apsauginiai lankai ant priekabų transporto priemonėms gabenti Tik transporto priemonėms, skirtoms ir suprojektuotoms vežti ne mažiau kaip dvi kitas transporto priemones ir kurių apsauginiai lankai yra daugiau nei 2,0 m, tačiau ne daugiau nei 3,70 m atstumu nuo žemės paviršiaus, ir jie neišsikiša daugiau kaip 50 mm nuo tolimiausio šoninio transporto priemonės taško. Transporto priemonės plotis turi neviršyti 2 650 mm. — — — — x x — — x x ▼M2 18. Antenos, skirtos transporto priemonių ryšiui su kitomis transporto priemonėmis arba infrastruktūra palaikyti X X X X X X X X X X 19. Padangų slėgio stebėjimo sistemų lanksčiosios žarnos, kiekvienoje pusėje išsikišančios ne daugiau kaip 70 mm, palyginti su didžiausiu transporto priemonės pločiu X X X (1) OL L 34, 2011 2 9, p. 2.

▼M2







III LENTELĖ Transporto priemonės aukštis M1 M2 M3 N1 N2 N3 O1 O2 O3 O4 1. Radijo antenos, navigacijos antenos ir antenos, skirtos transporto priemonių ryšiui su kitomis transporto priemonėmis arba infrastruktūra palaikyti X X X X X X X X X X 2. Pantografai arba trolėjai, kai jie yra iškelti. – - X - - X – – – –

▼B









2 priedėlis

Leidžiamieji tipo tvirtinimo ir produkcijos atitikties nuokrypiai

1. Matmenys

1.1. Bendro ilgio, pločio ir aukščio matavimas atliekamas pagal šio priedo A-D dalių 1.2 punktus.

1.2. Jeigu šio priedo A – D dalių 1.1 punktuose nustatytos ribos neviršijamos, faktiniai matmenys gali skirtis nuo gamintojo nurodytųjų ne daugiau kaip 3 %.

2. Parengtos eksploatuoti transporto priemonės masė ir faktinė transporto priemonės masė

2.1. Parengtos eksploatuoti transporto priemonės masė tikrinama pagal faktinę masę sveriant transporto priemonę ir atimant sumontuotos pasirenkamos įrangos masę. Tam svėrimo prietaisas turi atitikti Europos Parlamento ir Tarybos direktyvos 2009/23/EB ( 8 ) reikalavimus.

2.2. Parengtos eksploatuoti transporto priemonės masė, nustatyta pagal 2.1 punkto reikalavimus, gali skirtis nuo nominalios vertės, nurodytos Direktyvos 2007/46/EB I priedo 2.6 punkto b papunktyje arba III priedo I dalies A ar B skirsniuose arba atitinkamame atitikties liudijimo įraše, ne daugiau kaip:

a) 3 %, kalbant apie leidžiamus apatinius ir viršutinius nuokrypius (t. y. neigiamus ir teigiamus nuokrypius nuo deklaruotosios vertės) M, N ir O kategorijų transporto priemonių, išskyrus specialiosios paskirties transporto priemones, atveju;

b) 5 %, kalbant apie leidžiamus apatinius ir viršutinius nuokrypius (t. y. neigiamus ir teigiamus nuokrypius nuo deklaruotosios vertės) specialiosios paskirties transporto priemonių atveju;

c) 5 %, kalbant apie leidžiamus apatinius ir viršutinius nuokrypius (t. y. neigiamus ir teigiamus nuokrypius nuo deklaruotosios vertės) Direktyvos 2007/46/EB 12 straipsnio 2 dalies tikslais.









3 priedėlis

Dydžiai, susiję su manevringumo reikalavimais

1 paveikslas

Manevringumo apskritimo



2 paveikslas

Įvažiavimo metodas M2 ir M3 kategorijų transporto priemonėms







2a pav.

Galinės dalies išsikišimas posūkio metu (nesujungtųjų transporto priemonių atveju)





2b pav.

Galinės dalies išsikišimas posūkio metu (sujungtųjų transporto priemonių atveju)







3 paveikslas

Pastovaus režimo metodas, taikomas N2 ir N3 kategorijų transporto priemonėms

▼M2









4 priedėlis

Aerodinaminių įtaisų ir įrangos susidūrimo bandymas

1. Aerodinaminių įtaisų ir įrangos bandymo sąlygos

1.1. Gamintojo prašymu bandymas gali būti atliekamas su vienu iš šių dalykų:

1.1.1. su transporto priemone, kurios tipas atitinka transporto priemonių, kuriose ketinama montuoti aerodinaminį įtaisą arba įrangą, tipą;

1.1.2. su transporto priemonės, kurios tipas atitinka transporto priemonių, kuriose ketinama montuoti aerodinaminį įtaisą arba įrangą, tipą, kėbulo dalimi; ta dalis turi būti tipinė atitinkamo (-ų) tipo (-ų) transporto priemonių dalis;

1.1.3. su standžia sienele.

1.2. Jeigu bandymas atliekamas 1.1.2 ir 1.1.3 punktuose nurodytais būdais, dalys, naudojamos aerodinaminiams įtaisams ir įrangai pritaisyti prie transporto priemonės kėbulo dalies arba standžios sienelės, turi būti tokios pat, kokios naudojamos aerodinaminiams įtaisams ir įrangai pritvirtinti, kai jie montuojami transporto priemonėje. Su kiekvienu įtaisu turi būti pateiktos montavimo ir naudojimo instrukcijos, kuriose būtų pakankamai informacijos, kad kompetentingas asmuo galėtų tą įtaisą tinkamai sumontuoti.

1.3. Gamintojo prašymu 1.5 punkte aprašyta bandymo procedūra gali būti atliekama taikant skaitmeninį modeliavimą, nustatytą Direktyvos 2007/46/EB XVI priede.

Matematinis modelis patvirtinamas tik tuomet, jei jis panašus į fizines bandymo sąlygas. Šiuo tikslu atliekamas fizinis bandymas, kad būtų galima palyginti taikant matematinį modelį gautus rezultatus su fizinio bandymo rezultatais. Turi būti įrodyta, kad bandymo rezultatus galima palyginti. Gamintojas parengia patvirtinimo ataskaitą.

Padarius matematinio modelio arba programinės įrangos pakeitimų, dėl kurių patvirtinimo ataskaita gali būti pripažinta negaliojančia, reikalaujama naujo patvirtinimo pagal ankstesnę dalį.

1.4. Bandymų ir modeliavimo sąlygos

1.4.1. Transporto priemonė turi stovėti ant horizontalaus, plokščio, tvirto ir lygaus paviršiaus.

1.4.2. Priekiniai ratai nustatomi važiuoti tiesiai į priekį.

1.4.3. Pripūstų padangų slėgis turi atitikti gamintojo rekomenduojamą slėgį.

1.4.4. Transporto priemonė turi būti nepakrauta.

1.4.5. Jei to reikia 1.5.1.2 punkte reikalaujamai bandymo jėgai užtikrinti, transporto priemonė gali būti kokiu nors būdu įtvirtinama. Tą būdą nurodo transporto priemonės gamintojas.

1.4.6. Transporto priemonės su hidropneumatine, hidrauline ar pneumatine pakaba arba automatiniu lygio reguliavimo pagal apkrovą įtaisu bandomos pakabai arba įtaisui veikiant gamintojo nurodytomis įprasto naudojimo sąlygomis..

1.5. Bandymo procedūra

1.5.1. Atliekami bandymai, kuriais siekiama įvertinti, ar aerodinaminio įtaiso arba įrangos deformacija dėl jėgų, veikiančių lygiagrečiai išilginei transporto priemonės ašiai, atitinka 1.6.1 punkte nustatytą lygį. Alternatyva: įtaisą galima suskleisti arba jį įtraukti veikiant jėga. Atliekant susidūrimo bandymą, atitiktis 1.6.2 punkte nurodytam reikalavimui patikrinama naudojant tinkamus bandymo įtvarus. Prietaisas, naudojamas bandymo jėgai nurodytame plokščiame paviršiuje paskirstyti, turi būti sujungtas su jėgos pavara lankstomąja jungtimi. Geometrinio nesuderinamumo atvejais vietoj prietaiso plokščiu paviršiumi galima naudoti adapterį.

1.5.1.1. Naudojant prietaisą plokščiu paviršiumi arba adapterį, kurio aukštis ne didesnis kaip 250 mm, plotis – ne didesnis kaip 200 mm, o vertikalių briaunų išlinkio spindulys – 5 ± 1 mm, veikiama išilginei transporto priemonės ašiai lygiagrečia jėga. Prietaisas plokščiu paviršiumi neturi būti standžiai pritvirtinamas prie aerodinaminio įtaiso ir įrangos ir turi būti lankstus visomis kryptimis. Kai bandymas atliekamas su transporto priemone, kaip nurodyta 1.1.1 punkte, gamintojas nustato prietaiso plokščiu paviršiumi arba adapterio apatinės briaunos aukštį plote tarp aerodinaminio įtaiso arba įrangos apatinio krašto ir prietaiso plokščiu paviršiumi arba adapterio viršutinės briaunos taško, kuris, įtaisą arba įrangą sumontavus transporto priemonėje, yra ne aukščiau kaip 2,0 m virš žemės paviršiaus (žr. 1 pav.). Tas taškas turi būti nustatytas pakrautai transporto priemonei, kurios masė lygi didžiausiai techniškai leidžiamai pakrautos transporto priemonės masei.

Kai bandymas atliekamas su atitinkamo tipo transporto priemonės kėbulo dalimi, kaip nurodyta 1.1.2 punkte, arba standžia sienele, kaip nurodyta 1.1.3 punkte, gamintojas nustato prietaiso plokščiu paviršiumi arba adapterio vidurio taško aukštį plote tarp aerodinaminio įtaiso arba įrangos apatinio krašto ir taško, kuris yra ne didesniame kaip 2,0 m aukštyje virš žemės paviršiaus, kai įtaisas arba įranga yra sumontuotas (-a) pakrautoje transporto priemonėje, kurios masė lygi didžiausiai techniškai leidžiamai pakrautos transporto priemonės masei (žr. 2 pav.).

Gamintojas nustato tikslią prietaiso plokščiu paviršiumi arba adapterio vidurio taško vietą plote, kuris bus veikiamas jėga. Jeigu jėgų veikimo plote aerodinaminio įtaiso ir įrangos standumas yra nevienodas (pvz., dėl sutvirtinimų, skirtingų medžiagų ar storio ir t. t.), prietaiso plokščiu paviršiumi arba adapterio vidurio taško vieta turi būti plote, kurio atsparumas išorės jėgoms, veikiančioms išilgai transporto priemonės, yra didžiausias.

1 paveikslas

Bandymo taško aukštis

2 paveikslas

Bandymo konfigūracijos pavyzdys

1.5.1.2. Ne didesne kaip 4 000 ± 400 N horizontalia jėga iš eilės veikiami du taškai, simetriškai išdėstyti transporto priemonės vidurio linijos arba įtaiso, uždėto ant visiškai išskleisto ar naudojimo padėtyje esančio aerodinaminio įtaiso ir įrangos tolimiausio išorinio krašto, vidurio linijos atžvilgiu (